cyanic-selkie/wikianc huggingface dataset:
സയാമീസ് ഇരട്ടകൾ
ഭ്രൂണാവസ്ഥയിൽത്തന്നെ ശരീരം ഒട്ടിച്ചേർന്ന നിലയിൽ ജനിക്കുന്ന ഇരട്ടക്കുട്ടികളാണ് സയാമീസ് ഇരട്ടകൾ (Conjoined twins). ഒട്ടിച്ചേർന്ന ഇരട്ടകുട്ടികളുടെ മുൻഭാഗമോ പിൻഭാഗമോ പൂർണമായോ ഭാഗികമായോ ഒട്ടിച്ചേർന്നിരിക്കാം. ശരീരത്തിനുള്ളിലെ അവയവങ്ങൾ രണ്ടു കുട്ടികൾക്കും വെവ്വേറെയുണ്ടാവാം. ഇങ്ങനെയെങ്കിൽ ഈ കുട്ടികളെ ശസ്ത്രക്രിയയിലൂടെ വേർപെടുത്താം. ചിലപ്പോൾ പ്രധാനപ്പെട്ട ശരീരാവയവങ്ങൾ രണ്ടു കുട്ടികൾക്കുംകൂടി ഒന്നുമാത്രമേ കാണുകയുള്ളു. ഇങ്ങനെയുള്ള ഇരട്ടക്കുട്ടികൾക്ക് വെവ്വേറെയുള്ള ജീവിതം അസാധ്യമാണ്.
വളരെ അപൂർവ്വമായി മാത്രമേ സയാമീസ് ഇരട്ടകൾ ജനിക്കാറുള്ളു. ശരാശരി ഒരുലക്ഷത്തി ഇരുപതിനായിരത്തിന് ഒന്ന് എന്ന അംശബന്ധത്തിലാണ് ഇത്തരം ജനനം നടക്കുന്നത്. എഴുപത് ശതമാനം ശിശുക്കളും ജനിച്ച ഉടൻ തന്നെ മരണപ്പെടുന്നു. രക്ഷപ്പെടുന്നത് കൂടുതലും പെൺശിശുക്കളാണ്. സസ്തനികളെക്കൂടാതെ മത്സ്യങ്ങൾ, ഉരഗങ്ങൾ, പക്ഷികൾ തുടങ്ങിയ ജീവികളിലും ഈ പ്രതിഭാസം കാണാറുണ്ട്.
കാരണം
ഗർഭധാരണത്തിന്റെ ആദ്യനാളുകുളി‍ലാണ് ഭ്രൂണം വിഘടിക്കുന്നത്. ഇത് പൂർണ്ണമായി നടക്കാതെ വിഭജനം അവസാനിക്കുമ്പോഴാണ് സയാമീസ് ഇരട്ടകൾ ഉണ്ടാവുന്നത്.
അവലംബം
വർഗ്ഗം:അംഗവൈകല്യം വർഗ്ഗം:ഭിന്നശേഷി വർഗ്ഗം:ഇരട്ടകൾ
നിറപറയും നിലവിളക്കും
സിങ്കിതം ശ്രീനിവാസ റാവു സംവിധാനം ചെയ്ത് 1977-ൽ പുറത്തിറങ്ങിയ ഒരു മലയാളചലച്ചിത്രമാണ് നിറപറയും നിലവിളക്കും. ചിത്രത്തിൽ ഷീല, തിക്കുറിശ്ശി സുകുമാരൻ നായർ, പട്ടം സദൻ, ശങ്കരാടി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിലെ ഗാനങ്ങൾക്ക് വി. ദക്ഷിണമൂർത്തിയാണ് സംഗീതം നിർവ്വഹിച്ചത്. പി.ഭാസ്കരനും ശ്രീകുമാരൻ തമ്പി യും ചിത്രത്തിനുവേണ്ടി ഗാനങ്ങളെഴുതി.
പുറത്തേക്കുള്ള കണ്ണികൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:തമ്പി- മൂർത്തി ഗാനങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ വർഗ്ഗം:ചക്രപാണി ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:ശ്രീകുമാരൻ തമ്പി കഥ,തിരക്കഥ, സംഭാഷണം എഴുതിയ ചലച്ചിത്രങ്ങൾ വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ
വേളം പൊതുജന വായനശാല
ലഘുചിത്രം|വലത്|വേളം പൊതുജന വായനശാല കണ്ണൂർ ജില്ലയിലെ മയ്യിൽ ഗ്രാമപഞ്ചായത്തിലെ വേളം പ്രദേശത്തുള്ള ഒരു വായനശാലയാണു വേളം പൊതുജന വായനശാല (Velam Pothujana Vayanasala). 1934-ലാണു ഈ വായനശാല ആരംഭിച്ചത്.
പുറത്തേക്കുള്ള കണ്ണികൾ
വർഗ്ഗം:കണ്ണൂർ ജില്ലയിലെ വായനശാലകൾ‎
മലമരോട്ടി
തെക്കെപശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് മലങ്കുമ്മട്ടി അഥവാ മലമരോട്ടി. . 15 മീറ്റർ വരെ ഉയരം വയ്ക്കും. 1000 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിൽ അപൂർവ്വമായി കാണുന്നു. ഈ മരം ഔഷധമായും എണ്ണയായും സാമ്പത്തിക പ്രാധാന്യമുള്ളതാണ്. മുതുക്കുഴിവയലിലാണ് ഈ മരം ഏറ്റവും കൂടുതലുള്ളത്. കൊടയാർ ജലവൈദ്യുതപദ്ധതിക്കായും തോട്ടവിളകൾക്കായും വൻതോതിൽ മരം നശിപ്പിച്ചതും ഇവയുടെ കായകൾ അമിതമായും ശേഖരിച്ചത് മലമരോട്ടിയെ വംശനാശഭീഷണിയിലാക്കി.
മിര്യാന ഇവാനോവ ബഷേവ
പ്രമുഖ ബൾഗേറിയൻ കവയിത്രിയാണ് മിര്യാന ഇവാനോവ ബഷേവ- English: Miryana Ivanova Basheva (Bulgarian: Миряна Иванова Башева).
ജീവിത രേഖ
1947 സോഫിയയിൽ ജനിച്ചു. 1972ൽ സോഫിയ സർവ്വകലാശാലയിൽ നിന്ന് ബിരുദം നേടി. ഹെഡ്ഗിഹോഗ്‌സ് വാർ എന്ന സിനിമയിൽ ഇവരുടെ കവിത ഉൾപ്പെടുത്തിയിരുന്നു.
അവലംബം
വർഗ്ഗം:ബൾഗേറിയൻ എഴുത്തുകാർ
വിനീത കോശി
ഒരു മലയാളചലച്ചിത്ര നടിയാണ് വിനീത കോശി. ആനന്ദം എന്ന ചിത്രത്തിലൂടെയാണ് അരങ്ങേറിയത്. 2017-ൽ 48-ആം സംസ്ഥാന ചലച്ചിത്ര അവാർഡിൽ ഒറ്റമുറി വെളിച്ചം എന്ന ചിത്രത്തിലെ പ്രകടനത്തിന് പ്രത്യേക ജൂറി പരാമർശം നേടി.
ജീവിതരേഖ
കേരളത്തിൽ കൊല്ലം ജില്ലയിൽ ജനിച്ചു. കൊല്ലം മൗണ്ട് കാർമൽ കോൺവെന്റ് ആംഗ്ലോ ഇന്ത്യൻ ഗേൾസ് ഹൈസ്കൂൾ, കരുവേലിൽ സെന്റ് ജോൺസ് ഹയർസെക്കന്ററി സ്കൂൾ, ഫാദർ മുള്ളർ മെഡിക്കൽ കോളേജ് എന്നിവിടങ്ങളിൽ പഠനം നടത്തി. ബി.എസ്.സി നഴ്സിംഗ് ബിരുദധാരിയാണ്. ഭർത്താവ് ജോസ് ജോജോയോടൊത്ത് സിംഗപ്പൂരിൽ സ്ഥിരതാമസമാക്കിയിരുന്ന കാലത്താണ് സിനിമയിൽ അവസരം ലഭിക്കുന്നത്. ചലച്ചിത്രമേഖലയിൽ വരുന്നതിനു മുൻപ് 2014 മുതൽ 2016 വരെ സിംഗപ്പൂരിലെ മൗണ്ട് എലിസബത്ത് മെഡിക്കൽ സെന്ററിൽ ഒരു പീഡിയാട്രിക് കൗൺസിലർ ആയി പ്രവർത്തിച്ചിരുന്നു.
ചലച്ചിത്രരംഗത്ത്
സിംഗപ്പൂരിൽ ആയിരിക്കുമ്പോൾ വിനീത ചെയ്ത ചില ഡബ്സ്മാഷ് വീഡിയോകൾ യൂട്യൂബിലൂടെ ശ്രദ്ധിക്കപ്പെട്ടിരുന്നു. ഇതുകണ്ട വിനീത് ശ്രീനിവാസൻ താൻ സംവിധാനം ചെയ്യുന്ന ആനന്ദം എന്ന ചിത്രത്തിലേക്ക് ക്ഷണിക്കുകയായിരുന്നു. . തുടർന്ന് ശ്രീകാന്ത് മുരളി സംവിധാനം ചെയ്ത ‘എബി’ എന്ന ചിത്രത്തിൽ അഭിനയിച്ചു. 2017-ലെ വാലന്റൈൻ ദിനത്തോടനുബന്ധിച്ച് രാഹുൽ റിജി നായർ സംവിധാനം ചെയ്ത് യൂട്യൂബിൽ പുറത്തിറക്കിയ ‘മൗനം സൊല്ലും വാർത്തൈഗൾ’ തമിഴ് മ്യൂസിക് വീഡിയോയിൽ നായികയായി അഭിനയിച്ചു. ഈ വീഡിയോ 36 മണിക്കൂറിനുള്ളിൽ ഒരു ലക്ഷത്തില്പരം വ്യൂ നേടി. . 2017-ൽ രാഹുൽ റിജി നായർ സംവിധാനം ചെയ്ത ഒറ്റമുറിവെളിച്ചം എന്ന ചിത്രത്തിൽ ഗാർഹികപീഡനത്തിനിരയായ ഒരു യുവതിയുടെ വേഷമായിരുന്നു വിനീത ചെയ്തത്. 2017-ലെ മികച്ച ചിത്രത്തിനുള്ള കേരള സംസ്ഥാന ചലച്ചിത്ര പുരസ്കാരം ഈ ചിത്രത്തിനായിരുന്നു. ഇതിലെ പ്രകടനത്തിന് വിനീതയ്ക്ക് പ്രത്യേക ജൂറി പരാമർശം ലഭിച്ചു. . വിനീത കോശിയുടെ യൂട്യൂബ് ചാനലിന് 14000-ത്തിലേറെ സബ്സ്ക്രൈബേഴ്സ് ഉണ്ട്.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനടിമാർ
മീര (മലയാളം നടി)
മീര ഒരു ഇന്ത്യൻ ചലച്ചിത്ര നടിയാണ്. തൊണ്ണൂറുകളിൽ തമിഴിലും മലയാളത്തിലും നടിയായും സഹനടിയായും അഭിനയിച്ചിട്ടുണ്ട്. സുഖം സുഖകരം, കോട്ടപ്പുറത്തെ കൂട്ടുക്കുടുംബം , അമ്മാ അമ്മായിയമ്മ എന്നിവയാണ് പ്രധാന സിനിമകൾ.
References
<references group="" responsive="">
വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:Pages with unreviewed translations
ഫ്രാൻസിസ് ജെയിംസ് ബ്രൗൺ
1926-ൽ ആരംഭിച്ച ലണ്ടനിലെ യൂണിവേഴ്സിറ്റി കോളേജ് ഹോസ്പിറ്റലിലെ പ്രസവചികിത്സയുടെയും ഗൈനക്കോളജിയുടെയും പ്രൊഫസറും പ്രസവചികിത്സാ വിഭാഗത്തിന്റെ ആദ്യ ഡയറക്ടറുമായിരുന്നു ഫ്രാൻസിസ് ജെയിംസ് ബ്രൗൺ (1879-1963). "FJ" എന്നാണ് അദ്ദേഹം അറിയപ്പെട്ടിരുന്നത്.
1926-ൽ വെയിൽസ് രാജകുമാരൻ തുറന്ന് പുതുതായി സ്ഥാപിതമായ ഒബ്‌സ്റ്റട്രിക് യൂണിറ്റിന്റെ ആദ്യത്തെ മുഴുവൻ സമയ ഡയറക്ടറായും ലണ്ടൻ യൂണിവേഴ്‌സിറ്റിയിലെ പ്രൊഫസറായും ബ്രൗൺ നിയമിതനായി.
ബ്രൗൺ ഒരു ആധുനിക ലേബർ വാർഡ് സേവനം സ്ഥാപിച്ചു. ഒരു മുതിർന്ന സഹോദരി ചുമതലപ്പെടുത്തി, ആന്റിസെപ്റ്റിക്, അസെപ്റ്റിക് ടെക്നിക്കുകൾ മെച്ചപ്പെടുത്തി. പ്രസവാനന്തരവും പ്രസവാനന്തര ക്ലിനിക്കുകളും അദ്ദേഹം സ്ഥാപിക്കുകയും ലെസ്ലി വില്യംസ്, ഹരോൾഡ് മാൽകിൻ, ചാസർ മോയർ, റോബർട്ട് കെല്ലർ, വിവിയൻ ബാൺസ്, മാക്സ് റോസൻഹൈം, ജോസഫിൻ ബാൺസ്, എയ്‌ലീൻ ഡിക്കൻസ് എന്നിവരുൾപ്പെടെ നിരവധി (പിന്നീട് വിശിഷ്ടരായ) സഹായികളെ റിക്രൂട്ട് ചെയ്യുകയും ചെയ്തു.
മെഡിക്കൽ വിദ്യാർത്ഥികളുടെ അദ്ധ്യാപനം അദ്ദേഹം പുനഃസംഘടിപ്പിച്ചു. താമസ സൗകര്യം ലഭ്യമാക്കി. ഒബ്‌സ്റ്റട്രിക്, ഗൈനക്കോളജിക്കൽ ഡ്രെസ്സറുകളുടെ ചിട്ടയായ പഠിപ്പിക്കൽ അവതരിപ്പിച്ചു. ജില്ലാ ഒബ്‌സ്റ്റെട്രിക് സേവനത്തിന്റെ നിലവാരം വളരെയധികം മെച്ചപ്പെട്ടു. ഭൂരിഭാഗം പ്രസവങ്ങളും അപ്പോഴും വാസസ്ഥലത്തുതന്നെയായിരുന്നു.
അവലംബം
വർഗ്ഗം:1879-ൽ ജനിച്ചവർ
കളിമൺ യോദ്ധാക്കൾ
ചൈനയിലെ ആദ്യത്തെ ചക്രവർത്തിയായിരുന്ന ദിവംഗതനായ ചിൻ ഷി ഹ്വാങ്ങ് ഡിയുടെ(Qin Shi Huang) പ്രതിരോധ സൈന്യത്തെയാണ് കളിമൺ യോദ്ധാക്കൾ അല്ലെങ്കിൽ കളിമൺ പടയാളികളും കുതിരകളും (ഇംഗ്ലീഷ്: Terracotta Army ടെറാകോട്ടാ ആർമി) എന്ന് വിശേഷിപ്പിക്കുന്നത്. കളിമണ്ണിൽ തീർത്ത ശില്പങ്ങളാണ് ഇവ. ചിൻ ഷി ഹ്വാങ്ങ് ഡിയുടെ മൃതശരീരത്തിനൊപ്പം അടക്കം ചെയ്തവായിരുന്നു ഇവ.
മരണാനന്തരജീവിതത്തിൽ വിശ്വസിക്കുന്നവരായിരുന്നു പുരാതന ചൈനാക്കാർ. മരണാനതര ജീവിതത്തിൽ ചക്രവർത്തിക്ക് സംരക്ഷണം നൽകുന്നതിനായാണ് ചക്രവർത്തിയുടെ ശരീരത്തോടൊപ്പം ഒരു മഹാ സൈന്യത്തെ പ്രധിനിധീകരിക്കുന്ന ശിലപസമൂഹത്തെയും ഇവർ അടക്കം ചെയ്തത്. ക്രി.മു 210-209 വർഷങ്ങളിലായിരുന്നു ഇത്.
ഇരുപതാം നൂറ്റാണ്ടിന്റെ പകുതിവരെ ഇതിനെകുറിച്ച് ആരും അറിഞ്ഞിരുന്നില്ല. 1974-ൽ ശിയാനിലെ ലിങ്ടോൺഗ് ജില്ലയിലുള്ള ഗ്രാമീണ കർഷകരാണ് യാദൃച്ഛികമായി ഈ കളിമൺ ശില്പങ്ങളെ കണ്ടെടുത്തത്. യോദ്ധാക്കൾ, രഥങ്ങൾ, കുതിരകൾ എന്നിവയെല്ലാം ഈ കൂട്ടത്തിലുണ്ട്. ഇവയിൽ ശിലപ്ങ്ങളുടെ പദവിക്കനുസരിച്ച് അവയുടെ വലിപ്പവും വ്യത്യാസപ്പെട്ടിരിക്കുന്നു. സേനാധിപതിയായിരിക്കും ഏറ്റവും വലുത്. മറ്റുപടയാളികൾ താരതമ്യേന ചെറുതും. വിപുലമായ ഉദ്ഖനന പ്രവർത്തനങ്ങളുടെ ഫലമായി മൂന്ന് കുഴികളിൽനിന്നായ് ഏകദേശം 8000ത്തിലധികം പടയാളികളെയും(കളിമൺ ശില്പങ്ങൾ) 520ഓളം കുതിരകളേയും കണ്ടെടുത്തിട്ടുണ്ട്.
ചിത്രശാല
250px|ലഘുചിത്രം|ഇടത്ത്‌|ഒരു കളിമൺ യോദ്ധാവ്
വടക്കൻ അതിർത്തി പ്രവിശ്യ (സൗദി അറേബ്യ)
സൗദി അറേബ്യയുടെ വടക്കേ അതിർത്തിയിൽ ഇറാഖിനോട് ചേർന്ന് സ്ഥിതി ചെയ്യുന്ന പ്രവിശ്യയാണ് വടക്കൻ അതിർത്തി പ്രവിശ്യ (منطقة الحدود الشمالية Al Ḥudūd aš Šamālīya ). അതിർത്തി നഗരമായ അറാർ ആണ് വടക്കൻ അതിർത്തി പ്രവിശ്യയുടെ ഭരണസിരാകേന്ദ്രം. അബ്ദുള്ള ഇബ്ൻ അബ്ദുൽ അസീസ്‌ മുസായിദ് ഇബ്ൻ ജലവി ആണ് ഇപ്പോൾ പ്രവിശ്യയുടെ ഗവർണർ.
അവലംബം
വർഗ്ഗം:സൗദി അറേബ്യയിലെ പ്രവിശ്യകൾ
പൂയപ്പള്ളി ഗ്രാമപഞ്ചായത്ത്
കൊല്ലം ജില്ലയുടെ തെക്കുപടിഞ്ഞാറ് ഭാഗത്തായി കൊട്ടാരക്കര ബ്ളോക്ക് പഞ്ചായത്തിൽ സ്ഥിതിചെയ്യുന്ന പൂയപ്പള്ളി ചരിത്രപ്രാധാന്യമുള്ള സ്ഥലമാണ്. 1953 ആഗസ്റ്റ് 15-ാം തിയതിയാണ് പൂയപ്പള്ളി പഞ്ചായത്ത് നിലവിൽ വന്നത്. പൂയപ്പള്ളി പഞ്ചായത്ത് പൂയപ്പള്ളി വില്ലേജ് മാത്രം ഉൾക്കൊള്ളുന്നതാണ്.
അതിരുകൾ
വടക്ക്-വെളിയം, കരീപ്ര പഞ്ചായത്തുകൾ, കിഴക്ക്-ഇളമാട്, വെളിനല്ലൂർ പഞ്ചായത്തുകൾ, തെക്ക്- കല്ലുവാതുക്കൽ പഞ്ചായത്ത്(ഇത്തിക്കരയാറ്), പടിഞ്ഞാറ് -ആദിച്ചനല്ലൂർ, നെടുമ്പന പഞ്ചായത്തുകൾ എന്നിവയാണ് അതിരുകൾ.
അവലംബം
http://www.trend.kerala.gov.in http://lsgkerala.in/pooyappallypanchayat Census data 2001
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
രാജീവൻ മമ്മിളി
മലയാള നാടക സംവിധായകനും നടനുമാണ് രാജീവൻ മമ്മിളി. കേരള സംഗീതനാടക അക്കാദമിയുടെ 2009-ലെ പ്രൊഫഷണൽ നാടക മത്സരത്തിൽ മികച്ച സംവിധായകനുള്ള പുരസ്കാരം ഇദ്ദേഹത്തിനു ലഭിച്ചു.
കോഴിക്കോട്ടെ അമച്വർ നാടക വേദികളിൽ പ്രവർത്തനം ആരംഭിച്ച രാജീവൻ കോഴിക്കോട് സ്റ്റേജ് ഇന്ത്യയുടെ 'ഭാഗ്യരേഖ', 'ബൊമ്മക്കൊലു', ചിരന്തനയുടെയും അങ്കമാലി നാടക നിലയത്തിന്റെയും നാടകങ്ങളിലൂടെ നടനായും പ്രവർത്തിച്ചിട്ടുണ്ട്.
അവലംബം
വർഗ്ഗം:മലയാളനാടക സംവിധായകർ വർഗ്ഗം:മികച്ച സംവിധായകനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:മലയാളനാടകനടന്മാർ
സുസുമേ നോ തൊജിമാരി
മാക്കോതൊ ശിങ്കായ് സംവിധാനം ചെയ്ത ഒരു അനിമെ ചലചിത്രമാണ് സുസുമേ നോ തൊജിമാരി (すずめの戸締まり, "സുസുമേയുടെ പൂട്ട്"). 2020-ൽ നിർമ്മാണം ആരംഭിച്ച ഈ ചിത്രം ജപ്പാനിൽ ഇടയ്ക്കിടെ ഉണ്ടാകുന്ന ഭൂകമ്പങ്ങൾ തടയാൻ ശ്രമിക്കുന്ന ഒരു ഹൈസ്കൂൾ വിദ്യാർത്ഥിനിയുടെ കഥയാണ്. 2011-ലെ തൊഹോക്കു ഭൂചലനവും ജനസംഖ്യ കുറയുന്നതിനാൽ ജപ്പനിൽ സർവസാധാരണമായി കാണപ്പെടുന്ന ഉപേക്ഷിക്കപ്പെട്ട കെട്ടിടങ്ങളുമാണ് ഈ ചിത്രം നിർമ്മിക്കാൻ സംവിധായകൻ മാക്കോതൊ ശിങ്കായെ പ്രേരിപ്പിച്ചത്.
വിന്ധ്യൻ കാട്ടുതുള്ളൻ
തെക്കേ ഇന്ത്യയിലേയും മധ്യേന്ത്യയിലേയും ഒരു തനത് (endemic) ശലഭമാണ് വിന്ധ്യൻ കാട്ടുതുള്ളൻ (വിന്ധ്യ ശലഭം) (Vindhyan Bob). ലോകത്ത് മറ്റൊരിടത്തും ഇതിനെ കാണാൻ കഴിയില്ല. കേരളത്തിൽ ഈ ശലഭം വിരളമാണ്. കൊടുങ്കാടിനോട് ചേർന്നു കിടക്കുന്ന പുൽമേടുകളിലാണ് ഇവയുടെ പ്രധാന കേന്ദ്രം. വേഗത്തിൽ പറക്കും, പക്ഷെ വളരെ ഉയരത്തിൽ പറക്കാറില്ല. പക്ഷിക്കാട്ടത്തിൽ നിന്നും തണ്ണീർ തടങ്ങളുടെ ഓരങ്ങളിൽ നിന്നും പോഷകങ്ങൾ വലിച്ചെടുക്കാറുണ്ട്.
ആൺ ശലഭത്തിന്റെ ചിറകിന്റെ പുറത്തിന് ഇരുണ്ട തവിട്ട് നിറമാണ്. മുൻചിറകിന്റെ പുറത്ത് മേൽവശത്തായി ഒരു ചെറിയ മഞ്ഞപ്പൊട്ട് കാണാം. ഇത് അർധതാര്യമാണ്. ഇതിന് താഴെയായി മൂന്ന് ചെറിയ പുള്ളികളുമുണ്ട്. ചിറകിന്റെ അടിവശത്തിന് മങ്ങിയ തവിട്ട് നിറമോ ചെമ്പിന്റെ നിറമോ ആണ്. പിൻ ചിറകിന്റെ അടിയിലെ പുള്ളികൾ വ്യക്തമല്ല. മുൻചിറകിന്റെ അടിവശത്തിന് ചുവപ്പ് കലർന്ന മഞ്ഞ നിറമാണ്. മങ്ങിയ പുള്ളികളും കാണാം. വേനലിൽ പിൻചിറകിന്റെ അടി വശത്ത് ഇരുണ്ട പട്ട കാണാം. പെൺ ശലഭത്തിന്റെ മുൻചിറകിന്റെ അടിയിൽ കാണുന്ന രോമങ്ങൾ ആൺ ശലഭത്തിന്റെ ചിറകിനടിയിൽ കാണാറില്ല. കർണാടക, കേരളം, മഹാരാഷ്ട്ര എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ഫെബ്രുവരി-മേയ്, ജൂലൈ, ഒക്ടോബർ മാസങ്ങളിലാണ് ഇവയെ കാണാറുള്ളത്.
പുറം കണ്ണികൾ
വർഗ്ഗം:കേരളത്തിലെ ചിത്രശലഭങ്ങൾ വർഗ്ഗം:തുള്ളൻ ചിത്രശലഭങ്ങൾ
ഗജേന്ദർ സിങ് ബിഷ്ത്
2008 മുംബൈ ഭീകരാക്രമണത്തിൽ മരണപ്പെട്ട എൻ.എസ്.ജി കമാൻഡോ ആയിരുന്നു ഗജേന്ദർ സിങ് ബിഷ്ത് (1972 ജൂലൈ 1 - 2008 നവംബർ 28). 2009 ജനുവരി 26 ന് ഇന്ത്യയുടെ രാഷ്ട്രപതി അദ്ദേഹത്തിൻെറ ധീരതയ്ക്കുള്ള ബഹുമതിയായി അശോക് ചക്ര അവാർഡ് നൽകി ആദരിച്ചു.
ബാല്യം
ഉത്തരാഖണ്ഡിലെ ഗണേശ്പുർ സ്വദേശിയായ ഗജേന്ദർ സിങ്, നയാ ഗാവിലെ ജനാത ഇന്റർ കോളേജിൽ പഠിച്ചു. സ്കൂളിൽ പഠിച്ചിരുന്ന കാലത്ത് എല്ലാ പരിപാടികളിലും പങ്കെടുത്തിട്ടുള്ള ഒരു അച്ചടക്കമുള്ള വിദ്യാർത്ഥിയെന്ന നിലയിൽ ഗജേന്ദർ സിങ്ങിനെ കർ ഓർമിക്കുന്നു. ബോക്സിങിൽ അദ്ദേഹത്തിന് പ്രത്യേക താത്പര്യമുണ്ടായിരുന്നു.
ഓപ്പറേഷൻ ബ്ലാക്ക് ടൊർണാഡോ
ദേശീയ സുരക്ഷാ ഗാർഡിലെ 51 സ്പെഷ്യൽ ആക്ഷൻ ഗ്രൂപ്പിലെ അംഗമായിരുന്നു ഗജേന്ദർ. 2008-ൽ ഭീകരവാദികൾ മുംബൈ ആക്രമിച്ചപ്പോൾ ബന്ദികളാക്കിയവരെ രക്ഷിക്കാൻ നിയോഗിച്ച ദേശീയ സുരക്ഷാസേനയിൽ നരിമാൻ ഹൗസിന്റെ മേൽക്കൂരയിൽ അതിവേഗത്തിൽ കയറിയ സേനയുടെ സംഘത്തിലെ അംഗമായിരുന്നു ഗജേന്ദർ. തീവ്രവാദികൾ നിലയുറപ്പിച്ച താജ് ഹോട്ടലിലേക്ക് കമാൻഡോകൾ നടത്തിയ പ്രത്യാക്രമണം ഓപ്പറേഷൻ ബ്ലാക്ക് ടൊർണാഡോ എന്നായിരുന്നു അറിയപ്പെട്ടത്.
മരണം
ഓപ്പറേഷൻ ബ്ലാക്ക് ടൊർണാഡോയുടെ സമയത്ത് നരിമാൻ ഹൌസ് സുരക്ഷിതമാകുമ്പോൾ തീവ്രവാദികൾ ജൂത കേന്ദ്രത്തെ ആക്രമിച്ച സമയത്ത് ഗജേന്ദർ സിങിന് മുറിവേൽക്കുകയായിരുന്നു. മരണം സംഭവിച്ചത് ടിവി ചാനലുകൾ തൽസമയ പ്രവർത്തനം പ്രക്ഷേപണം ചെയ്‌ത് ഭീകകർക് മുന്നറിയിപ്പ് നൽകിയതാണ് കാരണം എന്ന് സൈന്യം പറയുന്നു.
അശോകചക്ര അവാർഡ്
അശോക ചക്ര പുരസ്കാരത്തിനുള്ള ഔദ്യോഗിക രേഖയിൽ ഇങ്ങനെ പറയുന്നു:
അവലംബം
വർഗ്ഗം:1972-ൽ ജനിച്ചവർ വർഗ്ഗം:2008-ൽ മരിച്ചവർ വർഗ്ഗം:അശോക് ചക്ര ലഭിച്ചവർ
ദേശീയ മുർപോക്ക് ദ്രാവിഡ കഴകം
2005 സെപ്റ്റംബർ 14 ന് മധുരയിൽ പ്രാദേശിക ദ്രാവിഡ കക്ഷികൾക്കൊപ്പം തമിഴ് ചലച്ചിത്ര നടനായ വിജയകാന്ത് സ്ഥാപിച്ച ഒരു പ്രാദേശിക രാഷ്ട്രീയ പാർട്ടിയാണ് ദേശിയ മുർക്കോക്ക് ദ്രാവിഡ കഴകം (ഡി.എം.ഡി.കെ'). ചെന്നൈയിലെ കോയമ്പേട്ടിൽ ആണ് പാർട്ടി ഓഫീസ്.
തെരഞ്ഞടുപ്പിൽ
2006ൽ നടന്ന തമിഴ്നാടിലെ നിയാമസാഭ തെരഞ്ഞടുപ്പിൽ മുഴുവൻ സിറ്റിലും പാർട്ടി സ്ഥനാർത്തിയെ നിർത്തി എന്നൽ അരും തന്നെ വിജയിച്ചില്ല.ഈ തെരഞ്ഞടുപ്പിൽ 10% വോട്ട് നോടി.
നിയമസഭാതിരഞ്ഞെടുപ്പ്-2011
2011ലെ നിയമ സഭാതിരഞ്ഞെടുപ്പിൽ ജയലളിതയുമായി ധാരണയുണ്ടാക്കി 41 മൻഡലങ്ങളിൽ മത്സരിച്ച വിജയകാന്ത് 29പേരെ നിയമസഭയിൽ എത്തിച്ചു.
ലോക്സഭാ തിരഞ്ഞെടുപ്പ്-2014
2014ലെ ലോക് സഭാതിരഞ്ഞെടുപ്പിൽ എൻ.ഡി.എ മുന്നണിയുടെ ഭാഗമാണ് ഡി.എം.ഡി.കെ.14 സീറ്റുകളിൽ മത്സരിക്കുന്ന ഡി.എം.ഡി.കെയാണ് തമിഴ്നാട്ടിലെ എൻ.ഡി.എ മുന്നണിയിലെ ഏറ്റവും വലിയ കക്ഷി.
വർഗ്ഗം:ഇന്ത്യയിലെ രാഷ്ട്രീയകക്ഷികൾ വർഗ്ഗം:ഇന്ത്യയിലെ സോഷ്യലിസ്റ്റ് രാഷ്ട്രീയകക്ഷികൾ
ജോൺ കോൺക്വസ്റ്റ്
കോൺക്വസ്റ്റ് എഡിൻബർഗിൽ മെഡിസിൻ പഠിച്ചു (MD, 1813) 1819-ൽ എൽആർസിപിയിൽ ചേർന്നു. മിഡ്‌വൈഫായി ജോലി ചെയ്‌ത അദ്ദേഹം പിന്നീട് ആൽഡെമാൻബറി പോസ്‌റ്റേണിലെ തന്റെ വീട്ടിൽ ഒരു വിദ്യാർത്ഥിക്ക് 3 ഗിനി ഈടാക്കി കോഴ്‌സുകൾ വാഗ്ദാനം ചെയ്തു. പിന്നീട് ഫിൻസ്‌ബറി സ്‌ക്വയറിലേക്ക് മാറുകയും സെന്റ് ബർത്തലോമിയോസ് ഹോസ്പിറ്റലിൽ മിഡ്‌വൈഫറി ലക്‌ചററായി കുറച്ചുകാലം ജോലി ചെയ്യുകയും ചെയ്‌തു. എന്നാൽ 1834-ൽ ഹോമിയോപ്പതിയിലേയ്‌ക്കുള്ള പരിവർത്തനം അദ്ദേഹത്തെ ജോലി വിടാൻ ആവശ്യപ്പെടുന്നതിലേക്ക് നയിച്ചു. സിറ്റി ലൈയിംഗ്-ഇൻ ഹോസ്പിറ്റൽ, ലണ്ടൻ ഫീമെയിൽ പെനിറ്റൻഷ്യറി, ലണ്ടൻ ഓർഫൻ അസൈലം, സ്റ്റോക്ക് ന്യൂവിംഗ്ടൺ, സ്റ്റാംഫോർഡ് ഹിൽ ഡിസ്പെൻസറി എന്നിവിടങ്ങളിൽ അദ്ദേഹം ഫിസിഷ്യനായും പ്രവർത്തിച്ചിട്ടുണ്ട്.
പല വൈദ്യന്മാരും അദ്ദേഹത്തെ അപമര്യാദയായി കണക്കാക്കി. അദ്ദേഹത്തിന്റെ എഴുത്ത് ശൈലി അസുഖകരമായി കണക്കാക്കി. അദ്ദേഹം റോയൽ കോളേജ് ഓഫ് ഫിസിഷ്യൻസിന്റെ ഫെല്ലോ ആയിത്തീർന്നില്ല. റിട്ടയർമെന്റിന് ശേഷം ഷൂട്ടേഴ്‌സ് ഹില്ലിലെ വസതിയിൽ വെച്ച് അദ്ദേഹം വാർദ്ധക്യ സഹജമായ മരണത്തിന് വിധേയനായി. 1874-ൽ സർജൻ എഡ്വേർഡ് ഗ്രീൻ ബാൽഫോർ മുഖേന അദ്ദേഹത്തിന്റെ പുസ്തകത്തിന്റെ വിവർത്തനം ജർമ്മൻ, ഉറുദു, തെലുങ്ക്, തമിഴ്, കന്നഡ തുടങ്ങി നിരവധി ഭാഷകളിലേക്ക് നിർമ്മിക്കപ്പെട്ടു.
External links
വർഗ്ഗം:1789-ൽ ജനിച്ചവർ വർഗ്ഗം:1866-ൽ മരിച്ചവർ
ഇൻശാ അല്ലാഹ്
അറബി ഭാഷയിലെ ഒരു പ്രയോഗമാണ് ഇൻശാ അല്ലാഹ് إن شاء الله. ദൈവം ഇച്ഛിക്കുന്നുവെങ്കിൽ, ദൈവം ഇടയാക്കുമെങ്കിൽ എന്നൊക്കെയാണ് ഈ പ്രയോഗത്തിന്റെ വാക്കർത്ഥം. എല്ലാ ഭാഷക്കാരായ ഇസ്ലാംമത വിശ്വാസികൾ ദൈനം ദിന സംഭാഷണത്തിൽ ഉപയോഗിക്കുന്ന ഈ വാക്യം ഒരു ദൈവസ്മരണ കൂടിയായി കരുതപ്പെടുന്നു. അറബി ഭാഷ സംസാരിക്കുന്ന അറബ് ക്രൈസ്തവരും അറബ് ജൂതരും ഇൻശാ അല്ലാഹ് എന്ന പ്രയോഗം ഉപയോഗിക്കുന്നു.
ഇസ്ലാമിക വീക്ഷണം
ഖുർആനിലെ പതിനെട്ടാം അധ്യായമായ സൂറ: അൽ കഹ്ഫിലെ 23, 24 വചനങ്ങളിലാണ് ഇൻശാ അല്ലാഹ് പ്രയോഗിക്കുന്നതിനെ പറ്റി ഉണർത്തിയിരിക്കുന്നത്. യാതൊരു കാര്യത്തെപ്പറ്റിയും നാളെ ഞാനത് തീർച്ചയായും ചെയ്യാം എന്ന് നീ പറഞ്ഞുപോകരുത്.
അല്ലാഹു ഉദ്ദേശിക്കുന്നവെങ്കിൽ ( ചെയ്യാമെന്ന് ) അല്ലാതെ. നീ മറന്നുപോകുന്ന പക്ഷം ( ഓർമവരുമ്പോൾ ) നിന്റെ രക്ഷിതാവിനെ അനുസ്മരിക്കുക. എന്റെ രക്ഷിതാവ് എന്നെ ഇതിനെക്കാൾ സൻമാർഗ്ഗത്തോട് അടുത്ത ഒരു ജീവിതത്തിലേക്ക് നയിച്ചേക്കാം എന്ന് പറയുകയും ചെയ്യുക  (ഖുർആൻ 18: 23-24)
ക്രൈസ്തവ വീക്ഷണം
പുതിയ നിയമത്തിൽ ഇപ്രകാരം കാണാം. ഇന്നോ നാളെയോ ഞങ്ങൾ ഇന്ന പട്ടണത്തിൽ പോയി അവിടെ ഒരാണ്ടു കഴിച്ചു വ്യാപാരം ചെയ്തു ലാഭം ഉണ്ടാക്കും എന്നു പറയുന്നവരേ, കേൾപ്പിൻ : നാളെത്തേതു നിങ്ങൾ അറിയുന്നില്ലല്ലോ; നിങ്ങളുടെ ജീവൻ എങ്ങനെയുള്ളതു? അല്പനേരത്തേക്കു കാണുന്നതും പിന്നെ മറഞ്ഞുപോകുന്നതുമായ ആവിയല്ലോ.
കർത്താവിന്നു ഇഷ്ടമുണ്ടെങ്കിൽ ഞങ്ങൾ ജീവിച്ചിരുന്നു ഇന്നിന്നതു ചെയ്യും എന്നല്ലയോ പറയേണ്ടതു. (യാക്കോബ് എഴുതിയ ലേഖനം 4: 14-15) വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ വർഗ്ഗം:മതപരമായ സംജ്ഞാപ്രയോഗങ്ങൾ
ശംഖാഭം
ഒരു സ്ഥാവരബിന്ദു O, ഒരുവക്രം, ഒരു നീളം d എന്നിവയെ ആധാരമാക്കി വരയ്ക്കപ്പെടുന്ന ഒരു വക്രമാണ് ശംഖാഭം(conchoid). ഗ്രീക്ക് ഗണിതജ്ഞനായ നിക്കോമെഡസ് (Nicomedes) ആണ് ഇത് കണ്ടുപിടിച്ചത്.
വിശദീകരണം
O എന്ന ബിന്ദുവിലുടെ മറ്റൊരു വക്രത്തിലെ A എന്ന ബിന്ദുവിൽ സന്ധിക്കുന്ന എല്ലാ രേഖകളിലും A യിൽ നിന്നും d അകലത്തിലുളള രണ്ടു ബിന്ദുക്കൾ ശംഖാഭത്തിന്റെ ഭാഗമായിരിക്കും. ബാഹ്യരൂപത്തിന് ശംഖിന്റെ ആകൃതിയുളളതിനാലാണ് ഇവയെ ശംഖാഭം എന്നു വിളിക്കുന്നത്.
O മൂലബിന്ദുവാക്കിക്കൊണ്ട്, ധ്രൂവീയനിർദ്ദേശാങ്കങ്ങൾ ഉപയോഗിച്ചുളള സൂത്രവാക്യം, നിർദ്ദിഷ്ടവക്രത്തെ സൂചിപ്പിക്കുന്നുവെങ്കിൽ, എന്നത് ശംഖാഭത്തെ സൂചിപ്പിക്കുന്നു.
നിർദ്ദിഷ്ടവക്രം ഒരു രേഖയാണെങ്കിൽ ആ ശംഖാഭത്തെ നിക്കോമെഡസിന്റെ ശംഖാഭം ('conchoid of Nicomedes) എന്നുപറയുന്നു.
തൃപ്തി ദേശായി
ഇന്ത്യയിലെ പ്രശസ്ത ലിംഗസമത്വ പ്രവർത്തകയും ഭൂമാത റാൻ രാഗിണി (ഭൂമാതാ ബ്രിഗേഡ്) എന്ന ഒരു സംഘടനയുടെ സ്ഥാപക നേതാവാണ് തൃപ്തി. ഞാനും വിശ്വാസിയാണ്, എന്നാൽ അന്ധമായ വിശ്വാസമല്ല എനിക്കുള്ളതെന്ന് പറയുന്ന തൃപ്തി, സ്ത്രീവിവേചനത്തിനെതിരേയും സ്ത്രീവിമോചനത്തിനായുമായി പോരാടുന്ന വ്യക്തിയാണ്.വർഷങ്ങൾക്ക് മുൻപ് കോൺഗ്രസിന് വേണ്ടി മത്സരിച്ച് പരാജയപ്പെട്ടതോടെ ആണ് രാഷ്ട്രീയം ഉപേക്ഷിച്ചത്.
ജീവിത രേഖ
കർണ്ണാടകയിലെ നിപാൻ താലൂക്കിലാണ് തൃപ്തി ദേശായിയുടെ ജനനം. തൃപ്തിയുടെ പിതാവ് തെക്കൻ മഹാരാഷ്ട്രയിലെ ആൾദൈവം ഗഗൻഗിരി മഹാരാജിന്റെ ശിഷ്യത്വം സ്വീകരിച്ച് ആശ്രമത്തിലെത്തിയപ്പോൾ അമ്മയ്ക്കും രണ്ട് സഹോദരങ്ങൾക്കുമൊപ്പമായി തൃപ്തി. പൂനൈയിലെ ശ്രീമതി നതിബാൽ ദാമോദർ താക്കർസേ വുമൻസ് സർവ്വകലാശാലയിൽ ഹോംസയൻസിൽ ബിരുദപഠനത്തിന് ചേർന്നെങ്കിലും കുടുംബത്തിലെ പ്രശ്‌നങ്ങളെ തുടർന്ന് ഒരു വർഷം കഴിഞ്ഞപ്പോഴേക്കും പഠനം അവസാനിപ്പിക്കേണ്ടി വന്നു.ആറ് വയസ്സുള്ള മകനുമുണ്ട്.
ഭൂമാതാ റാൻ രാഗിണി ബ്രിഗേഡ്
2010-ൽ ഭൂമാതാ റാൻ രാഗിണി ബ്രിഗേഡ് ആരംഭിച്ചത്. 40 പേർ അംഗങ്ങളുണ്ടായിരുന്ന സംഘടനയിൽ 2016 ആയപ്പോൾ അയ്യായിരത്തോളം അംഗങ്ങളുണ്ട്. ലിംഗവിവേചനത്തിനെതിരെയും സ്ത്രീവിമോചനത്തിനായുമാണ് തൃപ്തിയുടെ പോരാട്ടം. മതപരമായി അവകാശത്തിനല്ല, ലിംഗവിവേചനത്തിനെതിരെയാണ് തന്റെ പോരാട്ടമെന്ന് തൃപ്തി വ്യക്തമാക്കുന്നുണ്ട്. ഭൂമാതാ ബ്രിഗേഡ് മതത്തിനും രാഷ്ട്രീയത്തിനും എതിരല്ലെന്നാണ് തൃപ്തി വ്യക്തമാക്കുന്നത്.
പൂനൈ കോലപൂർ മഹാലക്ഷ്മി ക്ഷേത്രം
പൂനൈ കോലപൂർ മഹാലക്ഷ്മി ക്ഷേത്രത്തിൽ സ്ത്രീ പ്രവേശനത്തിനായിരുന്നു ആദ്യ പോരാട്ടം. ക്ഷേത്ര ഭരണസമിതിയ്ക്ക് ഇതിന് എതിർപ്പുണ്ടായില്ലെങ്കിലും പൂജാരിമാരായിരുന്നു തടസ്സം. തൃപ്തിയേയും പ്രതിഷേധക്കാരേയും ആക്രമിച്ചതിന് അഞ്ച് പൂജാരിമാരെ പൊലീസ് അറസ്റ്റ് ചെയ്തിരുന്നു.
ഹാജി അലി ദർഗ്ഗ
2012-ലാണ് ഹാജി അലി ദർഗയിൽ സ്ത്രീകൾക്ക് പ്രവേശനം തടഞ്ഞത്. ഈ വർഷം ഏപ്രിലിൽ തൃപ്തി ദേശായുടെ നേതൃത്വത്തിൽ ഹാജി അലി ദർഗയിൽ പ്രവേശിക്കാൻ തൃപ്തിയും കൂട്ടരും ശ്രമം നടത്തിയിരുന്നെങ്കിലും കവാടത്തിൽ തടഞ്ഞു. ഒടുവിൽ സ്ത്രീപ്രവേശനത്തിന് എതിരല്ലെന്ന് ദർഗ ട്രസ്റ്റ് സുപ്രീം കോടതിയെ അറിയിക്കുകയായിരുന്നു. ദർഗയിൽ സ്ത്രീ പ്രവേശനം തടയാനാകില്ലെന്നായിരുന്നു സുപ്രീം കോടതിയുടെ ഉത്തരവ്. ദർഗയിൽ സ്ത്രീ പ്രവേശനം വിലക്കിയതിനെതിരെ 2014-ൽ ഭാരതീയ മുസ്ലീം മഹിളാ ആന്ദോളൻ എന്ന സംഘടനയാണ് സുപ്രീം കോടതിയെ സമീപിച്ചത്. കോടതി വിധിയെ തുടർന്ന് തൃപ്തിയുടെ നേതൃത്വത്തിൽ നൂറോളം സ്ത്രീകൾ ദർഗയിൽ പ്രാർത്ഥന നടത്തുകയും ചെയ്തു. മുസ്ലീം മതവിശ്വാസിയല്ലാത്ത തൃപ്തി മതസ്പർദ്ദയുണ്ടാക്കാൻ ശ്രമിക്കുന്നെന്നാരോപിച്ച് ചില മുസ്ലീം മത സംഘടനകൾ പൊലീസിനെ സമീപിച്ചിരുന്നു.
ശബരിമല ക്ഷേത്രം
യുവതികളുടെ ശബരിമല പ്രവേശനത്തിനുള്ള ക്യാംപയിൻ ആരംഭിച്ചിട്ടുണ്ട്.ശബരിമല പ്രവേശനത്തിനായി 16 നവംബറിൽ 2018 കേരളത്തിൽ           എത്തിയെങ്കിലും  Ayyappan devotees ശക്തമായ എതിർപ്പിനെ തുടർന്ന് വിമാന താവളത്തിൽ നിന്ന് പുറത്തുകടയ്ക്കാൻ കഴിഞ്ഞില്ല
അവലംബം
വർഗ്ഗം:ഇന്ത്യയിലെ വനിതാ സാമൂഹിക പ്രവർത്തകർ
ജഗ്ജിത് സിംഗ് ചോപ്ര
ചണ്ഡിഗഡിലെ ഗവൺമെന്റ് മെഡിക്കൽ കോളേജ് ഹോസ്പിറ്റലിന്റെ സ്ഥാപക പ്രിൻസിപ്പളും ഇന്ത്യൻ അക്കാദമി ഓഫ് ന്യൂറോളജിയുടെ മുൻ പ്രസിഡന്റും ആയിരുന്നു അദ്ദേഹം.
ന്യൂറോളജി ഇൻ ട്രോപിക്സ് എന്ന പുസ്തകം അദ്ദേഹം രചിച്ചു, ഇത് 146 ന്യൂറോളജിസ്റ്റുകളുടെ സംഭാവനകളുടെ ഒരു സമാഹാരമാണ്.
ജീവിതം
1980 ൽ നാഷണൽ അക്കാദമി ഓഫ് മെഡിക്കൽ സയൻസസ് ചോപ്രയെ ഫെലോ ആയി തിരഞ്ഞെടുത്തു. ആറ് വർഷത്തിന് ശേഷം അദ്ദേഹത്തിന് ബിസി റോയ് അവാർഡ് ലഭിച്ചു. ഡോ. ആർ‌എസ് ആലിസൺ ഓറേഷൻ, ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ (ഐസി‌എം‌ആർ) എം‌എസ് സെൻ അവാർഡ് ഓറേഷൻ എന്നിവ പോലുള്ള നിരവധി അവാർഡ് പ്രഭാഷണങ്ങൾ അദ്ദേഹം നടത്തി. ഇന്ത്യൻ വൈദ്യശാസ്ത്രത്തിന് നൽകിയ സംഭാവനകൾക്ക് 2008 ൽ ഏറ്റവും ഉയർന്ന മൂന്നാമത്തെ സിവിലിയൻ ബഹുമതിയായ പദ്മഭൂഷൻ ഇന്ത്യൻ സർക്കാർ അദ്ദേഹത്തിന് നൽകി. മദ്രാസ് ന്യൂറോ ട്രസ്റ്റിന്റെ ലൈഫ് ടൈം അച്ചീവ്മെൻറ് അവാർഡും അദ്ദേഹം നേടിയിട്ടുണ്ട്.
മരണം
ചണ്ഡിഗഡിൽ ഹൃദയാഘാതത്തെത്തുടർന്ന് ഐസിയു യൂണിറ്റിൽ ഒരു മാസത്തോളം രക്ഷിക്കാൻ ശ്രമിച്ചിട്ടും ചോപ്ര 2019 ജനുവരി 19 ന് അന്തരിച്ചു.
അവലംബം
വർഗ്ഗം:2019-ൽ മരിച്ചവർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:1935-ൽ ജനിച്ചവർ
മെയ്‌മെഴുക്കൻ
ഒരു തുള്ളൻ ചിത്രശലഭമാണ് മെയ്‌മെഴുക്കൻ (Wax dart). Cupitha purreea എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
ആന്തമാൻ നിക്കോബാർ ദ്വീപുകൾ, അരുണാചൽ പ്രദേശ്, ആസാം, കേരളം, മേഘാലയ, മിസോറം എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. ജനുവരി, മാർച്ച്, ഏപ്രിൽ, മേയ്, ജൂൺ, ഒക്ടോബർ, നവംബർ മാസങ്ങളിലാണ് ഇവയെ കാണാറുള്ളത്.
Quisqualis indica, Terminalia paniculata, Terminalia bellirica, Combretum ovalifolium ചെടികളാണ് ഇതിന്റെ ലാർവാ ഭക്ഷ്യ സസ്യങ്ങൾ.
പുറം കണ്ണികൾ
ലഘുചിത്രം
വർഗ്ഗം:തുള്ളൻ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
ഹമദാൻ പ്രവിശ്യ
ഹമദാൻ പ്രവിശ്യ ( Ostān-e Hamadān) സാഗ്രോസ് മലനിരകളിൽ സ്ഥിതി ചെയ്യുന്ന ഒരു ഇറാനിയൻ പ്രവിശ്യയാണ്. ഹമദാൻ നഗരമാണ് ഈ പ്രവിശ്യയുടെ തലസ്ഥാനം. പ്രവിശ്യയുടെ വിസ്തീർണ്ണം ആകെ 19,546 ചതുരശ്ര കിലോമീറ്റർ ആണ്. 1996-ൽ ഹമദാൻ പ്രവിശ്യയിൽ ഏകദേശം 1.7 ദശലക്ഷം ആളുകൾ ഉണ്ടായിരുന്നപ്പോൾ 2011-ൽ നടന്ന ദേശീയ സെൻസസ് പ്രകാരം പ്രവിശ്യയിലെ ജനസംഖ്യ 1,758,268 ആളുകളാണെന്ന് കണ്ടെത്തിയിരുന്നു. 2014 ൽ ഇത് റീജിയൻ 4 ൽ ഉൾപ്പെടുത്തി. ഹമദാൻ പ്രവിശ്യയിലെ പ്രധാന നഗരങ്ങൾ ഹമദാൻ, ടോയ്സെർകാൻ, നഹാവന്ദ്, മലയെർ, അസാദാബാദ്, ബഹാർ, ഫാമെനിൻ, റസാൻ, കബുദ്രാഹാംഗ് എന്നിവയാണ്.
ഭൂമിശാസ്ത്രം
പടിഞ്ഞാറൻ ഇറാനിൽ സാഗ്രോസ് മലനിരകളുടെ കിഴക്കൻ ഭാഗത്താണ് ഹമദാൻ പ്രവിശ്യ സ്ഥിതി ചെയ്യുന്നത്. ഇറാന്റെ മൊത്തം ഭൂവിസ്തൃതിയുടെ ഏകദേശം 1.2 ശതമാനം പ്രദേശങ്ങളെ ഉൾക്കൊള്ളുന്ന ഈ പ്രവിശ്യ മറ്റ് ആറ് ഇറാൻ പ്രവിശ്യകളുമായി അതിർത്തി പങ്കിടുന്നു. വടക്ക് ഭാഗത്ത് ഖാസ്വിൻ, സഞ്ജാൻ പ്രവിശ്യകൾ അതിർത്തികളായി വരുന്ന ഈ പ്രവിശ്യയുടെ പ്രകൃതിദത്തമായ ഒരു അതിർത്തിയാണ് ഖരാഖാൻ പർവതങ്ങൾ. ഇതിൻറെ കിഴക്കൻ അതിർത്തി മർകാസി പ്രവിശ്യയാണ്. തെക്ക്, ഗരു പർവ്വതം ലോറെസ്താൻ പ്രവിശ്യയുമായിചേർന്ന് പ്രവിശ്യയുമായി ഒരു സ്വാഭാവിക അതിർത്തി സൃഷ്ടിക്കുന്നു. അവസാനമായി, ഹമദാൻ പ്രവിശ്യയുടെ പടിഞ്ഞാറൻ അതിരുകൾ കെർമാൻഷാ, കൊർദെസ്താൻ പ്രവിശ്യകളാണ്.
പൊതുവേ, ഹമദാൻ പ്രവിശ്യ ഒരു പർവതപ്രദേശമാണ്. ഹമദാൻ നഗരത്തിന്റെ തെക്ക് ഭാഗത്തുള്ള അൽവാന്ദ് പർവതനിരയാണ് ഈ പ്രവിശ്യയിലെ ഏറ്റവും ഉയരം കൂടിയ പ്രദേശം. അതിന്റെ കൊടുമുടി സമുദ്രനിരപ്പിൽ നിന്ന് ഏകദേശം 3,580 മീറ്റർ ഉയരത്തിൽവരെ എത്തുന്നു. പ്രവിശ്യയിലെ ഏറ്റവും താഴ്ന്ന പ്രദേശം സമുദ്രനിരപ്പിൽ നിന്ന് 1,420 മീറ്റർ ഉയരത്തിൽ നഹാവന്ദിനടുത്തുള്ള ഗമാസിയാബ് നദിയുടെ താഴ്‌വരയിലാണ്. പ്രവിശ്യയിലെ ഭൂരിഭാഗം നദികളും അൽവാന്ദ് പർവതത്തിലെ മഞ്ഞുമലയിൽ നിന്ന് ഉത്ഭവിക്കുകയും പിന്നീട് വടക്കോട്ടോ തെക്കോട്ടോ ഒഴുകുകയും ചെയ്യുന്നു. വേനൽക്കാലത്ത്, പ്രായോഗികമായി മഴയില്ലാത്തപ്പോൾ, ഏറ്റവും വലിയ നദികൾ ഒഴികെയുള്ളവ ഒന്നുകിൽ വറ്റിവരണ്ട അരുവികളായി ചുരുങ്ങുകയോ അല്ലെങ്കിൽ പൂർണ്ണമായും വറ്റി വരണ്ടുപോകുകയോ ചെയ്യുന്നു. പ്രവിശ്യയിൽ സ്ഥിതിചെയ്യുന്ന രണ്ട് പ്രധാന സമതലങ്ങളിൽ ഒന്ന് വടക്കുകിഴക്കും കിഴക്കുമായി, ഹമദാൻ പ്രവിശ്യയുടെ വടക്ക് മുതൽ ഖാസ്വിൻ പ്രവിശ്യയിലെ അവാജ് വരെ നീളുന്നതും മറ്റൊന്ന് തെക്ക്, തുയ്സെർകാൻ മുതൽ മലയർ വരെ നീളുന്നതുമാണ്.
മുൻകാലങ്ങളിൽ, നിലവിലെ പ്രവിശ്യയുടെ ഭൂരിഭാഗം പ്രദേശങ്ങളും ഓക്ക് വനങ്ങളാൽ മൂടപ്പെട്ടിരുന്നുവെങ്കിലും ചരിത്രപരമായ കാലഘട്ടങ്ങളിലെ വനനശീകരണം വനവിസതൃതി 4,100 ഹെക്ടറായി കുറയ്ക്കുകയും ഇതിൽ കൂടുതലും അൽവന്ദിന്റെ താഴ്‌വരകളിൽ കാണപ്പെടുകയും ചെയ്യുന്നു. പ്രവിശ്യയുടെ ഭൂരിഭാഗവും നിലവിൽ ഒന്നുകിൽ കൃഷിഭൂമി (950,000 ഹെക്ടർ, അല്ലെങ്കിൽ അതിന്റെ മൊത്തം ഭൂവിസ്തൃതിയുടെ 48 ശതമാനം) അല്ലെങ്കിൽ മേച്ചിൽപ്പുറങ്ങൾ (905,000 ഹെക്ടർ, അല്ലെങ്കിൽ ഏതാണ്ട് 46 ശതമാനം) ആണ്.
ആകർഷണങ്ങൾ
ഇറാന്റെ കൾച്ചറൽ ഹെറിറ്റേജ് ഹമദാൻ പ്രവിശ്യയിൽ സ്ഥിതി ചെയ്യുന്ന ചരിത്രപരവും സാംസ്കാരികവുമായി പ്രാധാന്യമുള്ള 442 സൈറ്റുകളെ പട്ടികപ്പെടുത്തിയിട്ടുണ്ട്, അങ്ങനെ ചരിത്രപരമായ ആകർഷണങ്ങളുടെ കാര്യത്തിലും പ്രവിശ്യ സമ്പന്നമാണ്.
ഏറ്റവും ജനപ്രിയമായ ചില സൈറ്റുകൾ ഇവയാണ്:
മൊഹമദു മുസ്തഫ ജിനിംഗ്
ഇന്ത്യൻ സൂപ്പർ ലീഗിൽ കേരള ബ്ലാസ്റ്റേഴ്സ് എഫ്‌സിക്കായി ഡിഫെൻസീവ് മിഡ്ഫീൽഡറായി കളിക്കുന്ന സെനഗൽ ഫുട്ബോൾ കളിക്കാരനാണ് മൊഹമദു മുസ്തഫ ജിനിംഗ് (ജനനം: 23 ജനുവരി 1989). ..
കേരള ബ്ലാസ്റ്റേഴ്സ്
2019–20 ഇന്ത്യൻ സൂപ്പർ ലീഗ് സീസൺ മുതൽ മൗസ്റ്റഫ കേരള ബ്ലാസ്റ്റേഴ്സിനെ പ്രതിനിധീകരിക്കുന്നു.
ബാഹ്യ ഉറവിടങ്ങൾ
വർഗ്ഗം:കേരള ബ്ലാസ്റ്റേഴ്സ് ഫുട്ബോൾ കളിക്കാർ വർഗ്ഗം:സെനെഗൽ ഫുട്ബോൾ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1989-ൽ ജനിച്ചവർ
ഫ്രിട്ടില്ലേറിയ മെലിയാഗ്രീസ്
ലില്ലി കുടുംബത്തിൽ കണ്ടുവരുന്ന പൂച്ചെടികളുടെ ഒരു യൂറേഷ്യൻ ഇനമാണ് ഫ്രിട്ടില്ലേറിയ മെലിയാഗ്രീസ്  സ്നേക്ക്സ് ഹെഡ് ഫ്രിട്ടില്ലറി,'' സ്നേക്ക്സ് ഹെഡ്,' (ഒറിജിനൽ ഇംഗ്ലീഷ് നാമം) ചെസ് ഫ്ളവർ,' ഫ്രോഗ്-കപ്,' ഗ്വിനിയ-ഹെൻ ഫ്ളവർ,' ലെപെർ ലില്ലി്‍,' (കാരണം അതിന്റെ ആകൃതി ഒരിക്കൽ കുഷ്ഠരോഗികൾ വഹിച്ച മണിയോട് സാമ്യമുള്ളതാണ്), ലാസറസ് ബെൽ,' ചെക്വാർഡ് ലില്ലി്‍,' ചെക്വാർഡ് ഡാഫോഡിൽ,' ഡ്രൂപിംഗ് തൂലിപ്,' വടക്കൻ യൂറോപ്പിൽ, വെറും ഫ്രിട്ടില്ലറി്,' എന്നിവ പൊതു നാമങ്ങളാണ്.
ബാഹ്യ ലിങ്കുകൾ
വർഗ്ഗം:യൂറോപ്പിലെ സസ്യജാലം വർഗ്ഗം:ഏഷ്യയിലെ സസ്യജാലം വർഗ്ഗം:സപുഷ്പികൾ വർഗ്ഗം:ഉദ്യാന സസ്യങ്ങൾ വർഗ്ഗം:ലിലിയേസീ
ജൂഡി ടെയ്ലർ
ജൂഡി ടെയ്ലർ (ജനനം ജൂഡിത്ത് മേ ഹെസ്സ്, ഒക്ടോബർ 9, 1932 - ജൂലൈ 3, 1957) ഒരു അമേരിക്കൻ ചലച്ചിത്ര നടിയായിരുന്നു.
ജീവിതരേഖ
വിസ്കോസിനിലെ മിൽവോക്കിയിൽ ജനിച്ച ജൂഡിത്ത് മേ ഹെസ്സ്, നൃത്തവും അഭിനയവും പ്രോത്സാഹിപ്പിക്കുന്ന ഒരു ഷോ ബിസിനസിലുള്ള കുടുംബത്തിൽ നിന്നായിരുന്നു. 1950 മുതൽ 1953 വരെയുള്ള കാലത്ത് "ഹൌഡി ഡൂഡി" എന്ന കുട്ടികളുടെ ടെലിവിഷൻ പരമ്പരയിൽ രാജകുമാരി സമ്മർഫാൾ വിൻറർസ്പ്രിംഗ് ആയി കൗമാരകാലത്തുതന്നെ അവർ അഭിനയം തുടങ്ങിയിരുന്നു.
മരണം
ജയിൽഹൗസ് റോക്ക് എന്ന സിനിമയുടെ ചിത്രീകരണത്തിനുശേഷം, ടൈലറും അവരുടെ രണ്ടാം ഭർത്താവ് ഗ്രിഗറി ലഫായറ്റും (ജനനം, ഏൾ ഗ്രിഗറി നിസോംഗർ ജൂനിയർ) ഹോളിവുഡിൽ നിന്ന് ന്യൂയോർക്കിലെ തങ്ങളുടെ ഭവനത്തിലേയ്ക്ക് കാറിൽ യാത്ര തിരിച്ചു. 1957 ജൂലൈ 3 ന് വയോമിംഗിലൂടെ സഞ്ചരിക്കവെ, അവർ റോക്ക് റിവർ പട്ടണത്തിന് സമീപം യുഎസ് റൂട്ട് 287 ൽ ഒരു ഓട്ടോമൊബൈൽ അപകടത്തിൽപ്പെട്ടു. 24 വയസുണ്ടായിരുന്ന ടൈലർ അപകടത്തിൽ തൽക്ഷണം കൊല്ലപ്പെടുകയും സമപ്രായക്കാരനായിരുന്ന ലഫായെറ്റ് അടുത്ത ദിവസവും മരണമടഞ്ഞു. ഒപ്പം അപകടത്തിൽപ്പെട്ട പോൾ റീഡ് ഓടിച്ച കാറിലെ യാത്രക്കാരൻ, വയോമിംഗിലെ, ഹന്ന സ്വദേശി ഡോൺ ഡി. ജോൺസ് (23) കൊല്ലപ്പെട്ടതായി കാസ്പർ മോർണിംഗ് സ്റ്റാർ പത്രം റിപ്പോർട്ട് ചെയ്തു. ട്രെയിലർ വലിച്ചുകൊണ്ടുപോയ കാറിൽ ഇടിക്കാതിരിക്കാൻ വാഹനം വെട്ടിച്ച ലഫായെറ്റിന്റെ വാഹനം അപകടത്തിൽപ്പെട്ട മറ്റ് വാഹനവുമായി കൂട്ടിയിടിച്ചതായി പോലീസ് പറഞ്ഞു. ട്രെയിലർ വലിച്ച കാർ ഒരു ടൂറിസ്റ്റ് ഷോപ്പിൽനിന്ന് തിരിച്ചുവന്ന്ഹൈവേയിലേക്ക് കയറുകയായിരുന്നുവെന്ന് റിപ്പോർട്ടർ ടെഡ് സ്മിത്ത് ദി കൊമേർസ്യൽ അപ്പീലിൽ എഴുതി.
അവലംബം
വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:1957-ൽ മരിച്ചവർ വർഗ്ഗം:1932-ൽ ജനിച്ചവർ
ബീറ്റാ സിലിക്കൺ പ്രഭാവം
ഓർഗാനോസിലിക്കൺ കെമിസ്ട്രിയിലെ സിലിക്കൺ ഹൈപ്പർകോൺജ്യൂഗേഷൻ എന്നും ബീറ്റാ-സിലിക്കൺ ഇഫക്റ്റ് എന്നും അറയപ്പെടുന്ന ഇത് ഒരു പ്രത്യേക തരം ഹൈപ്പർകോൺജ്യുഗേഷൻ അഥവാ അതിസംയുഗ്മനം ആണ്. ഇത് ഒരു കാർബൺ ആറ്റത്തിൽ പോസിറ്റീവ് ചാർജ് വികസിപ്പിക്കുന്നതിൽ സിലിക്കൺ ആറ്റത്തിന്റെ സ്ഥിരതയാർന്ന സ്വാധീനം വിവരിക്കുന്നു. C-Si σ ഓ‍ർബിറ്റൽ C-ലീവിംഗ് ഗ്രൂപ്പിന്റെ σ * ആന്റി-ബോണ്ടിംഗ് ഓർബറ്റലുമായി ഭാഗികമായി ഓവർലാപ്പ് ചെയ്യപ്പെടുന്നു. ഇത് സംക്രമണ അവസ്ഥയുടെ (Transition state) ഊർജ്ജം കുറയ്ക്കാനും തൽഫലമായി കാർബോകാറ്റയോൺ ഉണ്ടാകാനും കാരണമാകുന്നു. Si ഗ്രൂപ്പും ലീവിംഗ് ഗ്രൂപ്പും തമ്മിലുള്ള ആന്റിപെരിപ്ലാനർ ബന്ധമാണ് ഹൈപ്പർകോൺജുഗേഷൻ സംഭവിക്കുന്നതിനുള്ള ഒരു മുൻവ്യവസ്ഥ. C-Si σ ഓർബിറ്റലിനും ലീവിംഗ് ഗ്രൂപ്പിന്റെ σ * ആന്റി-ബോണ്ടിംഗ് ഓർബിറ്റലിന്റെയും ഇടയിൽ പരമാവധി ഓവർലാപ്പ് ചെയ്യാൻ ഇത് അനുവദിക്കുന്നു. സിലിക്കൺ അടങ്ങിയ ഓർഗാനിക് രാസപ്രവർത്തനങ്ങളുടെ രാസഗതികത്തെയും, സ്റ്റീരിയോകെമിസ്ട്രിയെയും കുറിച്ചുള്ള പ്രത്യേക നിരീക്ഷണങ്ങൾ സിലിക്കൺ ഹൈപ്പർകോൺജ്യുഗേഷൻ വിശദീകരിക്കുന്നു.
ചുവടെയുള്ള ചിത്രം കാർബൺ-സിലിക്കൺ ഓർബിറ്റലിന്റെ കാർബൺ-ഹാലോജൻ (C-X) (വിടുതൽ ഗ്രൂപ്പ്) σ * ഓർബറ്റിലുമായുള്ള ഭാഗിക ഓവർലാപ്പിനെ സൂചിപ്പിക്കുന്നു (2b). ആന്റി-ബോണ്ടിംഗ് ഓർബിറ്റലിലേക്ക് ഇലക്ട്രോൺ സാന്ദ്രത നൽകുന്നത് C-X ബോണ്ടിംഗ് ഓർബിറ്റലിനെ ദുർബലപ്പെടുത്തുന്നു, ഇത് ഇത് സംക്രമണാവസ്ഥയിൽ സൂചിപ്പിച്ചിരിക്കുന്നതുപോലെ C-X ബോണ്ട് തകർക്കുന്നതിനുള്ള ഊർജ്ജതടസ്സം കുറയ്ക്കുന്നു 3. സംക്രമണ അവസ്ഥയുടെ ഈ സ്ഥിരത കാർബേനിയം അയോണിന്റെ അനുകൂല രൂപീകരണത്തിലേക്ക് നയിക്കുന്നു 4. ഇത് കാർബൺ ആറ്റങ്ങളിൽ ധന ചാർജ്ജുള്ള (ബീറ്റാ ദിശയിൽ) സിലിക്കണിലേക്ക് പോസിറ്റീവ് ചാർജ് വികസിപ്പിക്കുന്ന പ്രതിപ്രവർത്തനങ്ങളുടെ വർദ്ധിച്ച നിരക്കിൽ പ്രകടമാകുന്നു. നടുവിൽ|ചട്ടരഹിതം|756x756ബിന്ദു|hh ഒരു സിലിക്കണിന്റെ ആൽഫാ ദിശയിൽ സ്ഥിതി ചെയ്യുന്ന കാർബൺ ആറ്റത്തിൽ ധന ചാർജ്ജ് രൂപികരിക്കാൻ അതേ സിലിക്കൺ ആറ്റം ചെലുത്തുന്ന ഡീസ്റ്റെബിലൈസേഷൻ പ്രഭാവമാണ് ആൽഫാ-സിലിക്കൺ പ്രഭാവം. ഇതിനുള്ള ഒരു സമാഹാരം എന്ന നിലയിൽ, സിലിക്കൺ ആറ്റത്തിൽ നെഗറ്റീവ് ചാർജിന്റെ വികസനം സ്ഥിരത കൈവരിക്കുന്നു. അത് മെറ്റലേഷൻ പോലുള്ള ഋണ ചാർജ് വികസിപ്പിക്കുന്ന പ്രതിപ്രവർത്തനങ്ങളുടെ വർദ്ധിച്ച നിരക്കിലേക്ക് നയിക്കുന്നു. കാർബൺ-ലോഹ σ ഓർബിറ്റലിന്റെ കാർബൺ-സിലിക്കൺ σ * നുമേലുള്ള ഭാഗിക ഓവർലാപ്പ് മൂലം കാർബൺ-ലോഹ ബന്ധനത്തെ സ്ഥിരമാക്കുന്ന പ്രവർത്തനത്താൽ ഇതിനെ വിശദീകരിക്കാവുന്നതാണ്.
ഫ്രാങ്ക് സി. വിറ്റ്മോർ നടത്തിയ പഠനത്തിൽ ഈതൈൽക്ലോറോസിലെയ്നിനെ ക്ലോറിനേറ്റ് ചെയ്യുന്നതിന് സൾഫ്യൂറൈൽ ക്ലോറൈഡിനെയും (ക്ലോറിൻ ദാതാവായതുകൊണ്ട്) റാഡിക്കൽ പ്രാരംഭകമായി ബെൻസോയിൽ പെറോക്സൈഡിനെയും ഉപയോഗിച്ച് രാസപ്രവർത്തനം പരിഗണിച്ചിരുന്നു. അത് ഒരു ചെറു പരിധി വരെ (28 ശതമാനം വരെ) ആൽഫാ സ്ഥാനത്ത് ഏക ക്ലോറൈഡ് ആദേശത്തിന് കാരണമാകുന്നു. അതായത് ആൽഫാ സ്ഥാനത്ത് ഒരു ക്ലോറൈഡ് അയോൺ ആദേശം ചെയ്യപ്പെടുന്നുവെന്ന‍ർത്ഥം. അതിന് കാരണം സിലൈൽ ഗ്രൂപ്പിൽ ഉണ്ടാകുന്ന സ്റ്റെറിക് തടസ്സമാണ്. മറ്റു സിംഹഭാഗവും ബീറ്റാ സ്ഥാനത്ത് ആദേശം ചെയ്യപ്പെടുന്നു. നടുവിൽ|600x600ബിന്ദു|beta-silicon effect ആൽഫാ-ആദേശിത സംയുക്തത്തിൽ കാസ്റ്റിക് സോഡ ചേ‍ർക്കുന്നത് സിലിക്കൺ-ക്ലോറിൻ ഗ്രൂപ്പ് പുനഃസ്ഥാപിക്കപ്പെടുന്നു. പക്ഷെ കാർബൺ-സിലിക്കൺ ഗ്രൂപ്പ് റീപ്ലെയിസ് ചെയ്യപ്പെടുന്നില്ല. ബീറ്റാ-ആദേശിത സംയുക്തത്തിൽ ക്ഷാര ങ്ങൾ ചേർക്കുന്നത് വിലോപന രാസപ്രവർത്തനത്തിന് (Elimination reaction) നയിക്കുന്നു. അവിടെ അപ്പോൾ എഥിലിൻ പുറപ്പെടുന്നു.
മറ്റൊരു വിഭാഗ പരീക്ഷണങ്ങളിൽ ഇത്തരം ക്ലോറിനീകരണം n-പ്രൊപ്പൈൽക്ലോറോസിലൈനുമായി നടത്തിയിരുന്നു. ഇവിടെ ആൽഫാ, ഗാമാ അഡക്ടുകൾ (യോഗ്യജന്യങ്ങൾ എന്നു മലയാളം നാമധേയം) ജലവിശ്ലേഷണത്തിനെ പ്രതിരോധിക്കുന്നവയാണ്. പക്ഷെ ബീറ്റാ അഡക്ട് ഹൈഡ്രോക്സിൽ ഗ്രൂപ്പിനോട് പുനഃസ്ഥാപിക്കപ്പെടുന്നു. നടുവിൽ|600x600ബിന്ദു|Scheme 3. Beta silicon effect ചില സംയുക്ത ഗുണങ്ങളിലും സിലിക്കൺ പ്രഭാവം പ്രകടമാണ്. ട്രൈമീതൈൽസിലൈൽമീതൈൽഅമീൻ (Me3SiCH2NH2), pKa 10.21 ഉള്ള കാർബൺ അനലോഗ് നിയോപെന്റൈൽ അമിനേക്കാൾ pH 10.96 pKa ഉള്ള ഒരു ശക്തിയേറിയ ഒരു ക്ഷാരമാണ്. അതുപോലെ തന്നെ ട്രൈമീതൈൽസിലൈൽ അസെറ്റിക് ആസിഡിനേക്കാൾ (pKa 5.00) ഒരു വീര്യം കുറഞ്ഞ അമ്ലമാണ് ട്രൈമീഥൈൽ അസെറ്റിക് ആസിഡ് (pKa 5.22).
അവലംബം
വർഗ്ഗം:കാർബണിക രസതന്ത്രം
പുറനാട്ടുകര
കേരളത്തിൽ തൃശ്ശൂർ ജില്ലയിലെ ഒരു സെൻസസ് ടൗണാണ് പുറനാട്ടുകര. അടാട്ട് ഗ്രാമപഞ്ചായത്ത്, പുഴയ്ക്കൽ ബ്ലോക്ക് പഞ്ചായത്ത്, അടാട്ട് കൃഷിഭവൻ, അടാട്ട് ഫാർമേഴ്സ് ബാങ്ക് എന്നിവയുടെ ആസ്ഥാനങ്ങൾ ഇവിടെയാണ് സ്ഥിതി ചെയ്യുന്നത്. കേന്ദ്രീയ സംസ്കൃതവിദ്യാപീഠം (വ്യാസപീഠം), തൃശൂർ കേന്ദ്രീയവിദ്യാലയം, ശ്രീരാമകൃഷ്ണഗുരുകുല വിദ്യാമന്ദിരം, ശ്രീ ശാരദ ഗേൾസ് ഹയർസെക്കന്ററി സ്കൂൾ എന്നീ വി‍ദ്യാഭ്യാസസ്ഥാപനങ്ങളും ഇവിടെയാണുള്ളത്.
തൃശ്ശൂർ നഗരത്തിൽ നിന്ന് ഏകദേശം 8 കിലോമീറ്റർ വടക്കുപടിഞ്ഞാറുമാറിയാണ് പുറനാട്ടുകര സ്ഥിതിചെയ്യുന്നത്. സമുദ്രനിരപ്പിൽ നിന്ന് താഴെ കിടക്കുന്ന കോൾപ്പാടങ്ങളാൽ ചുറ്റപ്പെട്ടതാണ് ഈ ഗ്രാമം. 2011-ലെ സെൻസസ് അനുസരിച്ച് ഈ ഗ്രാമത്തിൽ 24500 പുരുഷന്മാരും 26000 സ്ത്രീകളുമുണ്ട്. 1075 ആണ് സ്ത്രീപുരുഷാനുപാതം. ജനസംഖ്യയിൽ ബഹുഭൂരിപക്ഷവും ഹിന്ദു-ക്രിസ്ത്യൻ മതവിശ്വാസികളാണ്. പുറനാട്ടുകര മഹാവിഷ്ണുക്ഷേത്രം, ദേവിത്തറ ഭഗവതിക്ഷേത്രം, സെന്റ് സെബാസ്റ്റ്യൻസ് ചർച്ച് എന്നിവയാണ് ഗ്രാമത്തിലെ പ്രധാന ആരാധനാലയങ്ങൾ. സ്റ്റേറ്റ് ബാങ്ക് ഓഫ് ഇന്ത്യ, സിൻഡിക്കേറ്റ് ബാങ്ക് എന്നിവയ്ക്ക് പുറനാട്ടുകരയിൽ ബ്രാഞ്ചുകളുണ്ട്. ഇത് ഇവിടത്തെ ജനങ്ങൾക്ക് ബാങ്കിങ് സൗകര്യം എളുപ്പമാക്കുന്നു. അടാട്ട് ഗ്രാമപഞ്ചായത്തിലെ 11, 12, 13, 14 വാർഡുകളിലായാണ് പുറനാട്ടുകര കിടക്കുന്നത്. ഇവയിൽ 11 ആണ് പ്രധാന വാർഡ്. പേരാമംഗലം പോലീസ് സ്റ്റേഷന്റെ പരിധിയിലാണ് പുറനാട്ടുകര വരുന്നത്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ വർഗ്ഗം:അടാട്ട് ഗ്രാമപഞ്ചായത്ത്
ഇന്ദ്രജിത്ത് ഗുപ്ത
ഇന്ദ്രജിത് ഗുപ്ത (18 മാർച്ച് 1919 - 20 ഫെബ്രുവരി 2001) കമ്മ്യൂണിസ്റ്റ് പാർട്ടി ഓഫ് ഇന്ത്യ (സിപിഐ) അംഗമായിരുന്ന ഒരു ഇന്ത്യൻ രാഷ്ട്രീയനേതാവാണ്. 1996 മുതൽ 1998 വരെ പ്രധാനമന്ത്രിമാരായ എച്ച്‌ഡി ദേവഗൗഡ, ഐകെ ഗുജ്‌റാൾ എന്നിവരുടെ യുണൈറ്റഡ് ഫ്രണ്ട് സർക്കാരുകളിൽ കേന്ദ്ര ആഭ്യന്തര മന്ത്രിയായി സേവനമനുഷ്ഠിച്ചു. ഇതില്ലെ കൗതുകം 1947-ൽ സ്വാതന്ത്ര്യം ലഭിച്ചതിനുശേഷം ആഭ്യന്തര മന്ത്രാലയം സി.പി.ഐയെ മൂന്ന് തവണ നിരോധിക്കുകയും, ഗുപ്ത ഉൾപ്പെടെയുള്ള നിരവധി നേതാക്കൾ ജയിലിലേക്ക് അയക്കപ്പെട്യൗകയും ദീർഘകാലം ഒളിവിൽ കഴിയേണ്ടി വരികയും ചെയ്തിട്ടുണ്ട് എന്നതാണ്. ഇന്ത്യൻ പാർലമെന്റിന്റെ അധോസഭയായ ലോക്‌സഭയിലേക്ക് പതിനൊന്ന് തവണ തിരഞ്ഞെടുക്കപ്പെട്ട അദ്ദേഹം ഏറ്റവും കൂടുതൽ കാലം സേവിച്ച അംഗമായിരുന്നു. സിപിഐ അടിയന്തരാവസ്ഥയെ പിന്തുണച്ചതിനെത്തുടർന്ന് 1977 ൽ അശോക് കൃഷ്ണ ദത്തിനോട് പരാജയപ്പെട്ടപ്പോൾ അദ്ദേഹത്തിന് തെരഞ്ഞെടുപ്പിൽ തിരിച്ചടി നേരിട്ടു.
ആദ്യകാലജീവിതം
കൊൽക്കത്തയിലെ ഒരു ബ്രഹ്മ കുടുംബത്തിൽ പെട്ടയാളായിരുന്നു ഗുപ്ത. അദ്ദേഹത്തിന്റെ പിതാമഹൻ, ബിഹാരി ലാൽ ഗുപ്ത, ഐസിഎസ്, ബറോഡയിലെ ദിവാനായിരുന്നു, അദ്ദേഹത്തിന്റെ മൂത്ത സഹോദരൻ രണജിത് ഗുപ്ത, ഐസിഎസ്, പശ്ചിമ ബംഗാളിലെ ചീഫ് സെക്രട്ടറിയായിരുന്നു. അദ്ദേഹത്തിന്റെ പിതാവ്, സതീഷ് ചന്ദ്ര ഗുപ്ത (ജനനം 1877, മരണം 7 സെപ്റ്റംബർ 1964), ഇന്ത്യൻ   ഓഡിറ്റ്സ് അൻഡ്  എകൗണ്ട്സ്  സർവീസസിൽ( IA&AS- )ൽ ഉദ്യോഗസ്ഥനായിരുന്നു. , ഇന്ത്യയുടെ അക്കൗണ്ടന്റ് ജനറലായിരുന്നു. 1933 ൽ സെൻട്രൽ ലെജിസ്ലേറ്റീവ് അസംബ്ലി സെക്രട്ടറിയായി വിരമിച്ചു. ഇന്ദ്രജിത് ഗുപ്ത  ബാലിഗഞ്ച് ഗവ. ഹൈസ്‌കൂളിലാണ് സ്കൂൾ വിദ്യാഭ്യസം പൂർത്തിയാക്കിയശേഷം സിംലയിൽ     പിതാവിനോടൊപ്പം താമസിച്ചു. ഡൽഹിയിലെ സെന്റ് സ്റ്റീഫൻസ് കോളേജിലായിരുന്നു കോളെജ് വിദ്യാഭ്യാസം. പിന്നീട് കേംബ്രിഡ്ജിലെ കിംഗ്‌സ് കോളേജിൽ പോയി. ഇംഗ്ലണ്ടിൽ പഠിക്കുമ്പോൾ രജനി പാം ദത്തിന്റെ സ്വാധീനത്തിൽ അദ്ദേഹം കമ്മ്യൂണിസ്റ്റ് പ്രസ്ഥാനത്തിൽ ചേർന്നു. കേംബ്രിഡ്ജ് സർവ്വകലാശാലയിൽ നിന്നുള്ള ട്രിപ്പോസുമായി കർഷകരുടെയും തൊഴിലാളികളുടെയും പ്രസ്ഥാനത്തിൽ ചേരുന്നതിനായി അദ്ദേഹം 1938-ൽ കൊൽക്കത്തയിലേക്ക് മടങ്ങി. കമ്മ്യൂണിസ്റ്റ് പ്രവർത്തനങ്ങളുടെ പേരിൽ ജയിലിൽ പോകേണ്ടിവരിക മാത്രമല്ല, പാർട്ടിക്കുള്ളിൽ മൃദുനിലപാട് സ്വീകരിച്ചതിന് 1948-ൽ 'പാർട്ടി ജയിൽ' അനുഭവിക്കുകയും ചെയ്തു. 1948-50 കാലഘട്ടത്തിൽ കമ്മ്യൂണിസ്റ്റുകൾക്കെതിരെ അടിച്ചമർത്തൽ നടന്നപ്പോൾ അദ്ദേഹം ഒളിവിൽ പോയി.
പാർലമെന്റേറിയൻ
ഇന്ത്യൻ പാർലമെന്റിന്റെ അധോസഭയായ ലോക്‌സഭയിലേക്ക് 1960-ൽ ആദ്യമായി ഒരു ഉപതെരഞ്ഞെടുപ്പിലൂടെ ഗുപ്ത തിരഞ്ഞെടുക്കപ്പെട്ടു. അതിനുശേഷം, 1977 മുതൽ 1980 വരെയുള്ള ചെറിയ കാലയളവ് ഒഴികെ, മരണം വരെ അദ്ദേഹം അംഗമായിരുന്നു. പിന്നീടുള്ള വർഷങ്ങളിൽ, ലോക്‌സഭയിലെ ഏറ്റവും പ്രായം കൂടിയ അംഗമായതിന്റെ ഫലമായി 1996, 1998, 1999 വർഷങ്ങളിൽ അദ്ദേഹം പ്രോടേം സ്പീക്കറായി സേവനമനുഷ്ഠിച്ചു. പുതുതായി തിരഞ്ഞെടുക്കപ്പെട്ട അംഗങ്ങളുടെ സത്യപ്രതിജ്ഞാ ചടങ്ങുകൾ നടത്തുന്നതിനുള്ള ഒരു ചടങ്ങാണ് പ്രോടേം സ്പീക്കറുടെ ഓഫീസ്.
ഗുപ്ത നിരവധി പാർലമെന്ററി കമ്മിറ്റികളിൽ മികച്ച സേവനം അനുഷ്ഠിച്ചിട്ടുണ്ട്. 1995-1996 കാലഘട്ടത്തിൽ പ്രതിരോധത്തിനായുള്ള പാർലമെന്ററി സ്റ്റാൻഡിംഗ് കമ്മിറ്റി ചെയർമാനായിരുന്ന അദ്ദേഹം 1999 മുതൽ മരണം വരെ കീഴ്വഴക്കമുള്ള നിയമനിർമ്മാണ സമിതിയുടെ ചെയർമാനായിരുന്നു. 1990-1991 കാലഘട്ടത്തിൽ നിയമകമ്മിറ്റിയിലും 1985-1989 കാലയളവിലും 1998 മുതൽ ജനറൽ പർപ്പസ് കമ്മിറ്റിയിലും അംഗമായിരുന്നു; 1998-2000 കാലയളവിലെ പ്രതിരോധ സമിതി, 1986-1987 കാലഘട്ടത്തിൽ ഹർജികൾ സംബന്ധിച്ച കമ്മിറ്റി, 1986-1987 ലും 1989 ലും ബിസിനസ്സ് ഉപദേശക സമിതി, 1990-1991 കാലയളവിലെ ലൈബ്രറി കമ്മിറ്റി, 1990 ലെ ലോക്‌സഭാ സെക്രട്ടേറിയറ്റ് ചട്ടങ്ങൾ അവലോകനം ചെയ്യുന്നതിനുള്ള സമിതി.
1992 ൽ ഗുപ്തയ്ക്ക് 'മികച്ച പാർലമെന്റേറിയൻ' അവാർഡ് ലഭിച്ചു. 37 വർഷം ലോക്‌സഭയിൽ സേവനമനുഷ്ഠിച്ച അദ്ദേഹം, അന്തരിച്ചപ്പോൾ രാഷ്ട്രപതി കെ.ആർ. നാരായണൻ ആദരാഞ്ജലികൾ അർപ്പിച്ചു, തന്റെ അനുശോചന സന്ദേശത്തിൽ ആ മനുഷ്യനെ ഉചിതമായി വിവരിക്കുന്ന മൂന്ന് സവിശേഷതകൾ ഉപയോഗിച്ചു: " ഗാന്ധിയൻ ലാളിത്യം, ജനാധിപത്യ വീക്ഷണം, മൂല്യങ്ങളോടുള്ള ആഴത്തിലുള്ള പ്രതിബദ്ധത."
പ്രവർത്തിക്കുന്നു
ചണ വ്യവസായത്തിലെ മൂലധനവും അധ്വാനവും ദേശീയ പ്രതിരോധത്തിൽ സ്വാശ്രയവും
റഫറൻസുകൾ
വർഗ്ഗം:കേന്ദ്ര കാബിനറ്റ് മന്ത്രിമാർ വർഗ്ഗം:ഇന്ത്യയുടെ ആഭ്യന്തര മന്ത്രിമാർ വർഗ്ഗം:ഇന്ത്യൻ നിരീശ്വരവാദികൾ വർഗ്ഗം:പതിമൂന്നാം ലോക്‌സഭയിലെ അംഗങ്ങൾ വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:പത്താം ലോക്‌സഭയിലെ അംഗങ്ങൾ വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:എട്ടാം ലോക്‌സഭയിലെ അംഗങ്ങൾ വർഗ്ഗം:ഏഴാം ലോക്‌സഭയിലെ അംഗങ്ങൾ വർഗ്ഗം:അഞ്ചാം ലോക്‌സഭയിലെ അംഗങ്ങൾ വർഗ്ഗം:നാലാം ലോക്‌സഭയിലെ അംഗങ്ങൾ വർഗ്ഗം:മൂന്നാം ലോക്‌സഭയിലെ അംഗങ്ങൾ വർഗ്ഗം:രണ്ടാം ലോക്‌സഭയിലെ അംഗങ്ങൾ വർഗ്ഗം:ബംഗാളിലെ രാഷ്ട്രീയപ്രവർത്തകർ വർഗ്ഗം:2001-ൽ മരിച്ചവർ വർഗ്ഗം:1919-ൽ ജനിച്ചവർ
പെർസ്യൂസ്
ഗ്രീക്ക് പുരാണത്തിൽ മൈസെനേ(mycenae)യുടെ സ്ഥാപകനും ഡനാസിലെ പെർസൈഡ് രാജവംശത്തിന്റെ സ്ഥാപകനുമായ ആദ്യ നായകനുമാണ്‌ പെർസ്യൂസ്(Περσεύς).ധാരാളം ഭീകരരെ തോല്പ്പിച്ചു.ഗോർഗോൺ,മെഡ്യൂസ എന്നിവരെ കൊന്ന് ആൻഡ്രോമീഡയെ കടൽ ഭീകരനായ സെറ്റുസിൽ നിന്ന് രക്ഷിച്ചു .സിയൂസ് ദേവന്റേയും ഡാനേയുടെയും പുത്രനായാണ്‌ പെർസ്യുസ് ജനിച്ചത്.ഹെരാക്ലീസിന്റെ മുത്തച്ചനാണ്‌ ഇദ്ദേഹം.
ജനനം
ഡിക്റ്റൈസ് എന്ന മുക്കുവന് പേടകം ലഭിച്ചു. കുഞ്ഞുങ്ങളില്ലാതിരുന്ന ഡിക്റ്റൈസ് ദമ്പതികൾ ഡാനേയേയും മകൻ പെർസ്യൂസിനേയും സ്നേഹപൂർവം സ്വന്തം കുടിലിൽ പാർപ്പിച്ചു. പെർസ്യൂസ് മുക്കുവനായി. സ്ഥലത്തെ രാജാവ് പോളിഡെക്റ്റസിന്റെ പ്രണയോക്തികളെ ഡാനെ തിരസ്കരിച്ചു. പെർസ്യൂസിനെ അമ്മയിൽ നിന്നകറ്റിയാൽ അവൾ വഴിപെടുമെന്ന് കണക്കു കൂട്ടിയ പോളിഡെക്റ്റസ്  പെർസ്യൂസിനെ ചതിപ്രയോഗത്തിലൂടെ കൊല്ലാൻ പരിപാടിയിട്ടു. അതി ഭീകരയായ രാക്ഷസജന്തു മെഡ്യൂസയുടെ തലവെട്ടിക്കൊണ്ടു വരാൻ പെർസ്യൂസിനു ആദേശം നല്കി. സർപ്പകേശിനിയായിരുന്ന മെസ്യൂസയെ കൊല്ലുക എളുപ്പപണിയായിരുന്നില്ല, കാരണം അവളെ നോക്കുന്നവരെല്ലാം ക്ഷണമാത്രയിൽ കരിങ്കല്ലായിത്തീരുമായിരുന്നു.,
മെഡ്യൂസ
ദേവന്മാർ പെർസ്യൂസിന്റെ രക്ഷക്കെത്തി. അഥീനാ തന്റെ കവചം പെർസ്യൂസിനു നല്കി. മെഡ്യൂസയെ നേരിട്ടു നോക്കാതെ വെട്ടിത്തിളങ്ങുന്ന കവചം കൈയിലൂയർത്തിപ്പിടിച്ച് അതിലെ പ്രതിഫലനത്തിലേക്കു നോക്കി മെഡ്യൂസയെ കൊല്ലാൻ അഥീന ഉപദേശിച്ചു. മെഡ്യൂസയുടേയും അവളോളം ഭീകരരായിരുന്ന സഹോദരിമാരുടേയും  വാസസ്ഥാനം അറിയാവുന്ന മൂന്നു വൃദ്ധകളെ കണ്ടെത്താൻ  ഹെർമിസ് ദേവൻ  പെർസ്യൂസിനെ സഹായിച്ചു. മൂന്നു വൃദ്ധകൾക്കും കൂടി ഒരൊറ്റ നെറ്റിക്കണ്ണേ ഉണ്ടായിരുന്നുള്ളു. അതവർ കൈമാറിക്കൊണ്ടിരുന്ന സന്ദർഭത്തിൽ പെർസ്യൂസ് അത് തട്ടിയെടുത്തു. മെഡ്യൂസയെപ്പറ്റിയുള്ള വിവരങ്ങൾ നല്കിയാലേ നെറ്റിക്കണ്ണ് തിരിച്ചു നല്കൂ എന്ന് നിർബന്ധം പിടിച്ചു. അങ്ങനെ വിവരങ്ങൾ കൈക്കലാക്കി. വഴിക്കുവെച്ച് പെർസ്യൂസിന് മൂന്നു അപ്രതീക്ഷിത സമ്മാനങ്ങൾ ലഭിച്ചു- ചിറകുള്ള പാദരക്ഷകൾ, മാന്ത്രികസഞ്ചി, ധരിക്കുന്നവനെ അദൃശ്യനാക്കാൻ കഴിവുള്ള മാന്ത്രികത്തൊപ്പി. മെഡ്യൂസയെത്തേടിച്ചെന്ന പെർസ്യൂസ് കണ്ടത് മൂന്നു ഭീകരികളും ഉറക്കത്തിലാണ്ടു കിടക്കുന്നതാണ്. മാന്ത്രികത്തൊപ്പിയും ചിറകുവെച്ച ചെരുപ്പുകളും ധരിച്ച്,  അതിവേഗത്തിൽ താഴിന്നു പറന്ന് കവചത്തിലൂടെ മെഡ്യൂസയുടെ പ്രതിബിംബം നോക്കിക്കണ്ട് പെർസ്യൂസ് മെഡ്യൂസയുടെ തല വെട്ടിയെടുത്ത് മാന്ത്രിക സഞ്ചിയിലാക്കി. ദൗത്യം വിജയപൂർവം അവസാനിപ്പിച്ച് പെർസ്യൂസ് തിരിച്ചു പോക്കിനൊരുങ്ങി.,
ആൻഡ്രോമീഡ
ആകാശമാർഗേണയുള്ള മടക്കയാത്ര എതിയോപ്പിയക്ക് മുകളിലൂടേയായിരുന്നു. അവിടെ അതിസുന്ദരിയായ ഒരു കന്യകയെ സർപകോപത്തിനുള്ള ബലിയായി പാറക്കെട്ടിൽ ബന്ധിച്ചിരിക്കുന്നത് പെർസ്യൂസ് കാണാനിടയായി. കണ്ടമാത്രയിൽ അവളോട് അനുരാഗം തോന്നിയ പെർസ്യൂസ് സർപ്പത്തെ വധിച്ച് ആൻഡ്രോമീഡ എന്ന ആ പെൺകുട്ടിയെ വിവാഹം കഴിച്ച് യാത്ര തുടർന്നു.
നാട്ടിൽ തിരിച്ചെത്തിയ പെർസ്യൂസിന് അമ്മയേയും ഡിക്റ്റൈസിനേയും കണ്ടെത്താനായില്ല. പോളിഡെക്റ്റസിന്റെ പീഡനം മൂലം അവർ ഒളിവിൽ പാർക്കുകയായിരുന്നു. മെഡ്യൂസയുടെ ശിരസ്സുമായി പെർസ്യൂസ് രാജധാനിയിലെത്തി. ശിരസ്സ് പുറത്തെടുത്ത മാത്രയിൽ പോളിഡിക്റ്റസടക്കം രാജസഭയിലെ എല്ലാവരും ശിലാപ്രതിമകളായി. പിന്നീട് ഡിക്റ്റസിനേയും അമ്മയേയും തേടിപ്പിടിച്ച്, ഡിക്റ്റൈസിനെ രാജാവായി വാഴിച്ചു.
അക്രിസിയസിന്റെ അപകടമരണം
മുത്തച്ഛനായ അക്രിസിയസ്സിനെ അനുനയിപ്പിക്കാൻ പെർസ്യൂസ്  സ്വദേശമായ  അർഗോസിലേക്കു ചെന്നു. പക്ഷെ അയാൾ എന്നോ നാടു വിട്ടിരുന്നു. എവിടെയാണെന്ന് ആർക്കും അറിയില്ലായിരുന്നു. പിന്നീടെപ്പോഴോ ലാരിസയെന്ന നാട്ടുരാജ്യത്തിൽ നടക്കുന്ന കായികവിനോദമത്സരത്തിൽ പങ്കെടുക്കാൻ പെർസ്യൂസ് ചെന്നു. ഡിസ്കസ് എറിയുന്നതിൽ വിദഗ്ദ്ധനായിരുന്ന പെർസ്യൂസിന്റെ ഏറുകൊണ്ട് കാണികളിൽ ഒരാളുടെ ശിരസ്സ് അറ്റു വീണു. അത് അക്രിസിയസ് ആയിരുന്നുവെന്ന് കഥ.
പുറത്തേക്കുള്ള കണ്ണികൾ
വർഗ്ഗം:ഗ്രീക്ക് പുരാണകഥാപാത്രങ്ങൾ
കാറ്റ് ബ്ലേക്ക്
ഒരു അമേരിക്കൻ യൂട്യൂബറും ആക്ടിവിസ്റ്റുമാണ് കാറ്റ് ബ്ലേക്ക്.
ആദ്യകാലജീവിതം
കാലിഫോർണിയയിലെ ലിൻവുഡിൽ ജനിച്ച ബ്ലാക്ക് വളർന്നത് കാലിഫോർണിയയിലെ വാൾനട്ടിലാണ്. അവരെ ദത്തെടുക്കുകയാണുണ്ടായത്. മിഡിൽ സ്കൂളിലായിരിക്കുമ്പോൾ ബ്ലെയ്ക്ക് അവരുടെ ലിംഗ സ്വത്വത്തെ ചോദ്യം ചെയ്യാൻ തുടങ്ങി. കോളേജിൽ ഒരു ട്രാൻസ് വനിതയായി അവരെ തിരിച്ചറിയാൻ തുടങ്ങിയിരുന്നു. ക്യാരക്ടർ ആനിമേഷനിൽ ബി‌എഫ്‌എ നേടിയ അവർ 2012 ൽ കാലിഫോർണിയ ഇൻസ്റ്റിറ്റ്യൂട്ട് ഓഫ് ആർട്‌സിൽ നിന്ന് ബിരുദം നേടി.
കരിയർ
2017-ൽ ബ്ലാക്ക് ട്രൂ ടീ എന്ന പേരിൽ ഒരു പ്രതിവാര YouTube സീരീസ് ആരംഭിച്ചു. അവിടെ വംശീയത, ട്രാൻസ്ഫോബിയ, കറുത്ത സംസ്കാരം എന്നിവയെ കുറിച്ചും മറ്റ് നിരവധി വിഷയങ്ങളെ കുറിച്ചും കാഴ്ചക്കാർ അയയ്‌ക്കുന്ന ചോദ്യങ്ങൾക്ക് അവർ ഉത്തരം നൽകുന്നു. ലിംഗ സർവ്വനാമങ്ങളെക്കുറിച്ചുള്ള BuzzFeed വീഡിയോ പോലെയുള്ള മറ്റ് നിരവധി യൂട്യൂബർ വീഡിയോകളിൽ ബ്ലാക്ക് അതിഥി വേഷങ്ങൾ ചെയ്തിട്ടുണ്ട്. ഫ്രാഞ്ചെസ്ക "ചെസ്കലീ" റാംസെ, അരി ഫിറ്റ്സ് എന്നിവരുമായും അവർ സഹകരിച്ചിട്ടുണ്ട്. "അവരുടെ YouTube വീഡിയോകൾ ക്ലാസ് മുറികളിൽ വിദ്യാഭ്യാസ ഉപകരണങ്ങളായി കാണിക്കുന്നു" എന്ന് ദി അഡ്വക്കേറ്റ് റിപ്പോർട്ട് ചെയ്യുന്നു.
ചിത്രീകരണം
2015-ൽ, റാംസിയുടെ "Sometimes You're A Caterpillar" എന്ന കഥയെ ആനിമേറ്റ് ചെയ്യാൻ ബ്ലാക്ക് സഹ കലാകാരനും യൂട്യൂബറുമായ ഫ്രാഞ്ചെസ്ക റാംസെയുമായി ചേർന്നു. ഈ ഹ്രസ്വചിത്രം പ്രത്യേകാവകാശങ്ങളെ അഭിസംബോധന ചെയ്യുന്നു. അതിനുശേഷം എവരിഡേ ഫെമിനിസം, അപ്‌വർത്തി, മൈക്ക്, എംടിവി എന്നിവയുൾപ്പെടെ നിരവധി സൈറ്റുകളിൽ ഇത് പങ്കിട്ടു.
പുറംകണ്ണികൾ
വർഗ്ഗം:അമേരിക്കൻ ഫെമിനിസ്റ്റുകൾ
2021-ലെ ദത്ത് വിവാദം
തിരുവനന്തപുരം സ്വദേശിനി അനുപമ എസ് ചന്ദ്രൻ തന്റെ കുഞ്ഞിനെ കാണാനില്ലെന്ന് കാണിച്ച് 2021 ഏപ്രിൽ 19 ന് തിരുവനന്തപുരം ജില്ലയിലെ പേരുർക്കട പോലീസ് സ്റ്റേഷനിൽ നൽകിയ പരാതിയുമായി ബന്ധപ്പെട്ടുണ്ടായ വ്യവഹാരങ്ങളും അതിനെ തുടർന്നുണ്ടായ വിവാദങ്ങളുമാണ് ദത്ത് വിവാദം എന്ന് അറിയപ്പെടുന്നത്. സെക്രട്ടറിയറ്റ് പടിക്കൽ നിരാഹാരസമരമുൾപ്പടെയുള്ള മാസങ്ങളുടെ നിയമപരവും സാമൂഹ്യപരവുമായ പോരാട്ടങ്ങൾക്കൊടുവിൽ 2021 നവംബർ 24 ന് അനുപമക്ക് കുഞ്ഞിനെ തിരിച്ചുകിട്ടി. കേരളത്തിൻറെ സാമൂഹ്യ രാഷ്ട്രീയ പൊതുരംഗത്ത് ഏറെ ചർച്ചചെയ്യപ്പെട്ട ഒന്നായിരുന്നു ഈ ദത്ത് വിവാദം. സിപിഎം സംസ്ഥാന സമിതി അംഗവും സി ഐ .ടി യു നേതാവുമായിരുന്ന പേരൂർക്കട സദാശിവന്റെ പൗത്രിയാണ് അനുപമ എസ് ചന്ദൻ.
നിയമ-സമര പോരാട്ടങ്ങളുടെ നാൾവഴി
പേരൂർക്കട സ്വദേശിയും സിപിഎഎമ്മിന്റെ പ്രാദേശിക നേതാവുമായ പി എസ് ജയചന്ദ്രന്റെയും സ്മിത ജെയിംസിന്റെയും മകളും എസ്.എഫ്.ഐ പ്രവർത്തകയുമായ അനുപമ എസ് ചന്ദ്രനും ഡി.വൈ എഫ് ഐ പ്രാദേശിക നേതാവും വിവാഹിതനുമായ അജിത്കുമാറും തമ്മിൽ തങ്ങളുടെ രാഷ്ട്രീയ പൊതുപ്രവർത്തനങ്ങൾക്കിടെ പ്രണയത്തിലാവുന്നു. 2020 ഒക്ടോബർ 19 ന് അനുപമ ഒരു ആൺകുഞ്ഞിന് ജന്മം നൽകുന്നു. വിവാഹബന്ധം വേർപെടുത്താത്ത അജിത്തുമായുള്ള ബന്ധം ഇഷ്ടപെടാതിരുന്ന അനുപമയുടെ പിതാവ് ജയചന്ദ്രൻ, കുഞ്ഞിനെ സംസ്ഥാന ശിശു ക്ഷേമ സമിതിക്ക് കൈമാറാൻ തീരുമാനിക്കുകയും അനുപമയെക്കൊണ്ട് സമ്മതപത്രം ഒപ്പിട്ടു വാങ്ങിക്കുകയും ചെയ്യുന്നു. തന്നെക്കൊണ്ട് അച്ഛൻ നിർബന്ധിച്ച് സമ്മതപത്രത്തിൽ ഒപ്പിടുവിച്ചു എന്നാണ് അനുപമ പറയുന്നത്. 2020 ഒക്ടോബർ 22 ന് കുട്ടിയെ ശിശുക്ഷേമ സമിതിക്ക് കൈമാറുന്നു. കുഞ്ഞ് ആൺകുട്ടിയായിരുന്നെങ്കിലും ശിശുക്ഷേമ സമിതി കുഞ്ഞിന്റെ പേര് മലാല എന്നാണ് രേഖപ്പെടുത്തിയത്.
'അമ്മത്തൊട്ടിലിൽ' കുഞ്ഞിനെ കിട്ടിയിട്ടുണ്ടെന്നും ദത്തിന് ലഭ്യമാണെന്നും കാണിച്ച് സമിതി പത്രങ്ങളിൽ പരസ്യവും നൽകി. ഇതിനിടെ കുഞ്ഞിന്റെ അച്ഛനും അനുപമയുടെ പങ്കാളിയുമായ അജിത് തന്റെ വിവാഹിതയായ പങ്കാളിയിൽ നിന്ന് വിവാഹമോചനം നേടി. അനുമപയുമായുള്ള അജിത്തിന്റെ ബന്ധമാണ് അദ്ദേഹത്തിന്റെ നിർബന്ധത്തിന് വഴങ്ങി ബന്ധം വേർപെടുത്തുന്നതിലേക്ക് നയിച്ചതെന്ന് മുൻ ഭാര്യ പറയുന്നു. 2021 ഏപ്രിൽ 19 ന് അനുപമ പേരൂർക്കട പോലീസ് സ്റ്റേഷനിൽ കുഞ്ഞിനെ കാണുന്നില്ല എന്ന പരാതി നൽകുന്നു. ദിവസങ്ങൾ കഴിഞ്ഞിട്ടും പോലീസ് പ്രാഥമിക അന്വേഷണ റിപ്പോർട്ട് (FIR) സമർപ്പിക്കാത്തതിനാൽ ഡിഐജി ലോക്നാഥ് ബെഹ്‌റക്ക് അനുപമ പരാതി നൽകുന്നു. സിപിഎം സംഘടനയിലും അനുമപ ഈ വിഷയം ഉന്നയിക്കുന്നു. വൃന്ദ കാരാട്ട്, സിപിഎം തിരുവനന്തപുരം ജില്ലാ സെക്രട്ടറി ആനാവൂർ നാഗപ്പൻ എന്നിവരെയും അനുപമ സമീപിച്ചു. കുഞ്ഞിനായുള്ള അനുപമയുടെ തിരച്ചിൽ നടക്കുന്നതിനിടെ, ശിശുക്ഷേമ സമിതി, ദത്ത് നൽകുന്ന വെബ്‌സൈറ്റിയിൽ വിവരങ്ങൾ നൽകുന്നതോടെ ആന്ധ്രയിൽ നിന്നുള്ള ഒരു ദമ്പതിമാർ കുഞ്ഞിനെ ദത്തെടുക്കുന്നു. കുഞ്ഞിന്റെ ബയോളജിക്കൽ രക്ഷിതാക്കൾ കുഞ്ഞിനായി തിരച്ചിൽ നടത്തുന്നുണ്ട് എന്ന വിവരം ഈ ദമ്പതികൾക്കറിയില്ലായിരുന്നു.
2021 ആഗസ്ററ് പത്തിന് കുഞ്ഞ് ശിശു ക്ഷേമ സമിതിയിലുണ്ടെന്ന് പോലീസ് അനുപമയെ അറീക്കുന്നു. 2021 ആഗസ്ത് 11 ന് തന്റെ കുഞ്ഞെന്ന് സംശയിക്കുന്ന കുഞ്ഞിന്റെ DNA ടെസ്റ്റ് നടത്തണമെന്ന് അനുപമ ആവശ്യപ്പെട്ടത് പ്രകാരം DNA ടെസ്റ്റ് നടത്തിയെങ്കിലും ഫലം നെഗറ്റീവ് ആയിരുന്നു. 2021 ഒക്ടോബർ 13 ന് ദത്ത് നടപടികൾ പൂർത്തീകരിക്കണമെന്ന് ആവശ്യപ്പെട്ട് ഷിജുഖാൻ തിരുവനന്തപുരം കുടുംബകോടതിയിൽ സത്യവാങ്ങ്മൂലം നൽകി.ഇതിനിടെ ഈ വിഷയം കൂടുതൽ വിവാദമാവുകയും പൊതുരംഗത്ത് ചർച്ചചെയ്യപ്പെടുകയും ചെയ്തതോടെ പോലീസ് അനുപയുടെ മാതാപിതാക്കൾക്കെതിരെ FIR ഫയൽ ചെയ്തു. 2021 ഒക്ടോബർ 25 ന് ആരോഗ്യ മന്ത്രി വീണ ജോർജ്ജ് സംസ്ഥാന ശിശു ക്ഷേമ സമിതിയെ നിയമസഭയിൽ പ്രതിരോധിക്കുകയും സമിതി നിയമപ്രകാരമാണ് പ്രവർത്തിച്ചത് എന്ന് അവകാശപ്പെടുകയും ചെയ്തു. 2021 നവംബർ 1 ന് വിഷയം കുടുബകോടതിയുടെ അടുത്ത് പരിഗണനയിലുള്ള കേസായതിനാൽ കേരള ഹൈക്കോടതി അനുപമയുടെ ഹേബിയസ് കോർപസ് ഹരജി തള്ളി.നവംബർ 18 ന് കുഞ്ഞിനെ ആന്ധ്രായിൽ നിന്നും കേരളത്തിലേക്ക് എത്തിക്കാനായി പ്രത്യേക സംഘത്തെ നിയോഗിക്കുന്നു. നവംബർ 21 ന് കുഞ്ഞിനെ കേരളത്തിൽ കൊണ്ടുവന്നു. നവംബർ 23 ന് നടത്തിയ DNA ടെസ്റ്റിൽ ഫലം പോസിറ്റീവ് ആണെന്ന് റിപ്പോർട്ട് ചെയ്‌തു. 2021 നവംബർ 24 ന് കുടുംബ കോടതിയിൽ എത്തിച്ച കുഞ്ഞിനെ അനുപമക്ക് കൈമാറാൻ ഉത്തരവിടുന്നു. ഐഡൻ അനു അജിത് എന്ന് അവർ അവന് പേര് നൽകി.
അവലംബം
വർഗ്ഗം:കേരളത്തിലെ വിവാദങ്ങൾ വർഗ്ഗം:ദത്ത് വിവാദം വർഗ്ഗം:കേസുകൾ
അതിരുങ്കൽ സുഭാഷ്
ഒരു മലയാള നാടക ഹാസ്യനടനാണ് അതിരുങ്കൽ സുഭാഷ്. മികച്ച ഹാസ്യനടനുള്ള സംസ്ഥാന പുരസ്കാരം ഇദ്ദേഹത്തിനു ലഭിച്ചിട്ടുണ്ട്. അപ്പിഹിപ്പി വിനോദിനൊപ്പമാണ് ഈ പുരസ്കാരം ലഭിച്ചത്.
അവലംബം
വർഗ്ഗം:മലയാളനാടകനടന്മാർ വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
ഉചെ ന്വാഫുന
ഒരു നൈജീരിയൻ അഭിനേത്രിയും മോഡലുമാണ് ഉചെ ന്വാഫുന . അവർ ഉചെ മൊണ്ടാന എന്നും അറിയപ്പെടുന്നു. 2018-ൽ, ആഫ്രിക്ക, ടിവി സീരീസ് ഹഷ് ലെ മികച്ച സഹനടിയായി മായ അവാർഡ് ആഫ്രിക്ക എന്നറിയപ്പെടുന്ന മോർക്ലൂ ഓൾ യൂത്ത് അവാർഡ് നേടി.
ജീവചരിത്രം
1994 മെയ് 8-ന് ലാഗോസിലാണ് നവാഫുന ജനിച്ചത്. അവർ വളർന്നത് ലാഗോസിലാണ്. അവരുടെ കുട്ടിക്കാലങ്ങളിൽ ഭൂരിഭാഗവും മാതാപിതാക്കളോടൊപ്പമായിരുന്നു.
കരിയർ
നൈജീരിയൻ ചലച്ചിത്ര വ്യവസായത്തിൽ 2015ൽ പോയസൺ ഐവി എന്ന സിനിമയിൽ വീട്ടുജോലിക്കാരിയായി അരങ്ങേറ്റം കുറിച്ചതോടെയാണ് നവാഫുനയുടെ ശ്രദ്ധാകേന്ദ്രമായത്. 2016 മുതൽ 2017 വരെ ആഫ്രിക്കൻ മാജിക് ഷോകേസിലും ആഫ്രിക്കൻ മാജിക് ഫാമിലിയിലും GOtv ആഫ്രിക്കയിൽ സംപ്രേഷണം ചെയ്ത ഹഷ് എന്ന ടെലിവിഷൻ നാടക പരമ്പരയിലും അവർ പ്രത്യക്ഷപ്പെട്ടു. അതിനുശേഷം, നിരവധി നോളിവുഡ് സിനിമകളിൽ അവർ പ്രധാന വേഷങ്ങളിലും സഹകഥാപാത്രങ്ങളിലും അഭിനയിച്ചിട്ടുണ്ട്. അവയിൽ ഫ്രെഡ്രിക്ക് ലിയോനാർഡ്, നാൻസി ഇസിം, മറ്റ് അഭിനേതാക്കൾ എന്നിവരോടൊപ്പം അബുജ വീട്ടമ്മമാരുടെ വ്യാജ ജീവിതം ഉൾപ്പെടുന്നു. ഹയർ എ വുമണിൽ ഉസോർ അരുക്വെ, ബെലിൻഡ എഫഹ്, അലക്സ് എകുബോ എന്നിവരോടൊപ്പം അവർ അഭിനയിച്ചു. നവാഫുന ഒരു മോഡൽ കൂടിയാണ്. കൂടാതെ ഫോട്ടോഗ്രാഫി, ചിത്രീകരണം, വീഡിയോ ഷൂട്ടുകൾ എന്നിവയ്ക്കായി ഒരു പ്രൊഡക്ഷൻ ഹൗസ് അവർ സ്വന്തമാക്കിയിട്ടുണ്ട്.
ബഹുമതികൾ
ഉചെ ന്വാഫുന നാമനിർദ്ദേശം ചെയ്യപ്പെടുകയും മൂവി അവാർഡ് നേടുകയും ചെയ്തു.
പുറംകണ്ണികൾ
വർഗ്ഗം:നൈജീരിയൻ ചലച്ചിത്രനടികൾ വർഗ്ഗം:1994-ൽ ജനിച്ചവർ
കേശവറാവു കൃഷ്ണറാവു ദത്തേ
ഇന്ത്യൻ കാർഡിയോളജിയുടെ ഒരു തുടക്കക്കാരനായിരുന്നു കേശവറാവു കൃഷ്ണറാവു ദത്തേ (7 ഓഗസ്റ്റ് 1912 - 22 ഏപ്രിൽ 1983). മുംബൈയിലെ കെഇഎം ഹോസ്പിറ്റലിൽ കാർഡിയോളജി വിഭാഗം ഡയറക്ടറായിരുന്നു. ഓൾ ഇന്ത്യ ഹാർട്ട് ഫൗണ്ടേഷന്റെ സ്ഥാപക ഡയറക്ടറും റോയൽ കോളേജ് ഓഫ് ഫിസിഷ്യന്റെ ഫെലോയും ആയിരുന്നു.
എഞ്ചിനീയറായ കൃഷ്ണാജി ഹരി ദത്തേയുടെയും അന്നപൂർണ ബായിയുടെയും മകനായി ജബൽപൂരിലാണ് അദ്ദേഹം ജനിച്ചത്. ജബൽപൂരിലെ മോഡൽ ഹൈസ്കൂളിൽ നിന്ന് സ്കൂൾ വിദ്യാഭ്യാസം പൂർത്തിയാക്കിയ അദ്ദേഹം പിന്നീട് അലഹബാദിലെ എവിംഗ് ക്രിസ്ത്യൻ കോളേജിൽ ചേർന്നു. അതിനുശേഷം ബോംബെ സർവകലാശാലയുമായി അഫിലിയേറ്റ് ചെയ്ത സേത്ത് ജിഎസ്മെഡിക്കൽ കോളേജിൽ (1936) വൈദ്യം പഠിച്ചു. 1947 ൽ എഡിൻബർഗ് സർവകലാശാലയിൽ നിന്ന് ആദ്യത്തെ എംആർസിപിയും 1949 ൽ ലണ്ടൻ സർവകലാശാലയിൽ നിന്ന് എംആർസിപിയും നേടി
1969 ൽ ഇന്ത്യൻ രാഷ്ട്രപതി അദ്ദേഹത്തിന് ഇന്ത്യയിലെ ഏറ്റവും ഉയർന്ന മൂന്നാമത്തെ സിവിലിയൻ ബഹുമതിയായ പത്മഭൂഷൺ നൽകി.
അവലംബം
വർഗ്ഗം:1983-ൽ മരിച്ചവർ വർഗ്ഗം:1912-ൽ ജനിച്ചവർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:അലഹബാദ് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:മറാഠികൾ
ചാർക്കോൾ ബർണേഴ്‌സ്
ഓസ്‌ട്രേലിയൻ കലാകാരനായ ടോം റോബർട്ട്‌സ് 1886-ൽ വരച്ച ചിത്രമാണ് ചാർക്കോൾ ബർണേഴ്‌സ് (മുമ്പ് വുഡ് സ്‌പ്ലിറ്ററുകൾ എന്നറിയപ്പെട്ടിരുന്നത്). മൂന്ന് ഗ്രാമീണ തൊഴിലാളികൾ "കൽക്കരി തയ്യാറാക്കുന്നതിനായി തടി പിളർന്ന് അടുക്കി വെയ്ക്കുന്നത്" ചിത്രീകരിക്കുന്നു. ബാർബിസൻ ചിത്രകലാരീതിയാലും ജൂൾസ് ബസ്റ്റീൻ ലിപേജ് എന്ന ചിത്രകാരനാലും സ്വാധീനിക്കപ്പെട്ട റോബർട്ട്സ്, അധ്വാനിക്കുന്ന ഗ്രാമീണർ എന്ന പ്രമേയത്തിൽ എ ബ്രേക്ക് എവേ, ഷിയറിങ് ദി റാംസ് എന്നീ ചിത്രങ്ങൾ രചിച്ചു.
മെൽബണിന്റെ കിഴക്കുള്ള ഗ്രാമപ്രദേശമായ ബോക്‌സ് ഹില്ലിൽ ഫ്രെഡറിക് മക്‌കുബിനുമായി ചേർന്ന് അദ്ദേഹം ഒരു ക്യാമ്പിൽ നിർമ്മിച്ച രേഖാചിത്രങ്ങളിൽ നിന്നാണ് റോബർട്ട്‌സ് ചിത്രം വരച്ചത്.
1961-ൽ ഈ ചിത്രം ബല്ലാരറ്റ് ആർട്ട് ഗാലറി വാങ്ങിയെങ്കിലും 1978-ൽ മോഷണം പോവുകയായിരുന്നു. തൊട്ടടുത്ത വർഷം ഈ ചിത്രം സിഡ്‌നിയിലെ ഒരു പാർക്കിൽ നിന്ന് സുരക്ഷിതമായി കിട്ടിയെങ്കിലും അതിനായി മോചനദ്രവ്യം നൽകേണ്ടി വന്നിരുന്നു.
External links
വർഗ്ഗം:1886-ലെ പെയിന്റിംഗുകൾ
ടെറർസ് അഡ്വക്കേറ്റ്
ചെകുത്താന്മാരുടെ അഭിഭാഷകൻ (Devil's Advocate)എന്ന അപരനാമത്തിൽ അറിയപ്പെട്ടിരുന്ന ഫ്രഞ്ച് അഭിഭാഷകനായ ജാക്വസ് വെർഗാസിൻറെ ജീവിത കഥ ആസ്പദമാക്കി ഫ്രഞ്ച് ഭാഷയിൽ 2007ൽ പുറത്തിറങ്ങിയ ഡോക്യുമെന്ററിയാണ് ടെറർസ് അഡ്വക്കേറ്റ്സ്.
കണ്ണികൾ
വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ
ഹച്ചിൻസ് (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു നഗരമാണ് ഹച്ചിൻസ്. 2010ലെ സെൻസസ് പ്രകാരം ഇവിടെ 5,338 പേർ വസിക്കുന്നു.
ഭൂമിശാസ്ത്രം
ഡാളസ് ഡൗണ്ടൗണിനു ഏതാണ്ട് 9 മൈൽ തെക്കായി സ്ഥിതി ചെയ്യുന്ന ഹച്ചിൻസ് നഗരത്തിന്റെ അക്ഷരേഖാംശങ്ങൾ 32.64389°N, -96.7075°W (32.643784, -96.707538) ആണ്.